
الجزء 1
بقبم منى الهادي
-٢-
ما قال لي ماشي اخطب حسيت الدنيا سوت في وشي ،،،،م عرفتا ابكي ولا اعمل شنووو ،،،المره مهما كان معاملت راجلها ليها كعبة بس م ابترضا تشوفو مع مرة تانية غيرها ،،،،قلتا هوي ي منى اعملي نفسك قوية قدامو والموضوع م هاميك واوعك تضعفي ،،،،قلتا ليهو مدام اخترتا كدا ربنا يهنيك وطلعتا خليتو قعدتا في البرندة وهموم الدنيا دي كلها في راسي.
غير ولبس جلابيتو وجا ماشي بجنبي ولا فكر يعبرني ،،،،حتي م فكر يعمل زي الرجال البقولو لي نسوانهم البيرضيكم شنو وانا اعملو ليكم ،،،،خليتو طلع وبكيت شديد بكيت علي نفسي وحظي الأسود ،،،هسي لو كان امي الله يرحمه موجودة م كان حصل كل دا ،،،،كان علي الأقل لما الدنيا تلعب بي كدا ،،،اجري واتخبا في حضنا ،،،،سوسن جات داخلة لقتني ببكي وبمسح في دموعي  قالت لي مالك بتبكي الحصل شنووو ،،،حكيت ليها بكل الحصل ،،،،قالت لي والله انتي عبيطة ،،،انا لو كنتا مكانك ولا ببكي ،،،قلتا ليها طيب اعمل شنو ي سوسن انا مافي في يدي شي وزي م عارفه لو رجعتا بيت ابوي بندم علي اليوم الوداني هناك احسن اتحمل زي دا لحدي م ربنا ينظر في امري ،،،،سوسن ضحكت قالت لي والله صح عبيطة يابت انتي راجلك دا لازم تخلي يندم انو في يوم عاين لي وحدة غيرك ،،،قلتا ليها اعمل شنو دا م عندو رحمة وعايز يتخلص مني ومن بناتو باي طريقه ولو فتحتا خشمي عادي بطلقتني ،،،،قالت لي اول شي عايزاك تبطلي تخافي منو ،،،تاني شي عايزاك تمثلي انو الموضوع م فارق معاك ،،،قلتا ليه كيف وانا الموضوع في الحقيقه فارق معاي شديد ،،،،قالت لي اول شي حاولي اثبتي ليه انك الزوجة المطيعة الممكن تعمل اي شي عشانو وعشان سعادتو ،،،وانك ضحيتي عشانو وعشان يعرس ويكون مبسوط ،،،قلتا ليها برضو وضحي لي اعمل شنو بالضبط ،،،،قالت لي اسمعي العايزة اقولو ليك ونفذي بالحرف.
بناتي جن من بيت صحبتهن اكلن ونامن ،،،،قلتا خلاص اعمل زي م سوسن قالت لي ،،،،جهزته لي حامد حاجاتو في الحمام عشان من يجي يستحم ،،،وبخرتا عوضتي ورتبتها ،،،مشيت اتوضيت وصليت وبقيت اقراء لحدي م جا ،،،قمتا من المصلاية ومشيت عليه قلتا ليه ان شاء الله اتوفقتا في مشورك ،،،،طبعآ اتخلع تلقاهو قال المرة دي مالها ،،،قال لي ااي اتوفقنا والعرس سريع سريع الأسبوع الجاي ،،،اعملي حسابك لشي دا ،،،ابتسمته قلتا ليه اهم شي سعادة راجلي ،،،قال لي منى انتي الليله كويسه ،،،،قلتا ليه اكيد الحمد لله اصلآ لو زعلتا او رضيت انت بتعمل الفي راسك لذلك قلتا م بزعل وربنا يتمم علي خير ،،،قال لي احسن شي انك عقلتي ،،،،في قلبي قلتا ليه انا اعقل منك ومن اسرتك كلها 😂 بس م علينا بنشوف البحصل شنو.
واليوم انتهي علي كدا
صحيت الصباح بدري استحميت وصليت  وعملتا الشاي والسندوتشات لي بناتي ،،،مشيت صحيتهن وجهزتهم شربو الشاي وطلعنا المدرسة ،،،،بعد شويه صحي هو جا قال لي صباح الخير ،،،وطبعآ دي عندي كم سنه م سمعتها 😂 ،،،قلتا ليهو صباح النور ،،،قال لي جهزي الشاي لحدي استحمي واجي عشان م اتاخر ،،،قلتا ليهو بابتسامة جاهز الشاي ودخلتا ليك الموية في الحمام امشي استحمي ،،،مشي وجا كبيت ليهو الشاي شرب ومشي غير ولما جا طالع ،،،اداني 1000 جنيه قال لي اشتري ليك بيها توب وبكره بديك تشتري لبنات لبسات ،،،،شلتهم منو وقلتا ليه شكرآ ،،،ابتسم وطلع علي الشغل  ،،،،طوالي قلتا والله صحي ال جال ديل زي الأطفال ،،،المهم فرحتا بيهم 1000 جنيه افضل من العدم اخر مره جاب لي فيها توب زمن ولدتا بتي التانية ،،،،قلتا اخلص شغل بيتي سريع وامشي علي سوسن ابشرها.
انتهيت من شغلي وجري علي سوسن لقيتها انتهت برضو من شغلها ،،،،قلتا ليها البسي ارح السوق سريع ،،،،قالت لي جبتي ليك قروش من وين يختي ،،، قلتا ليها ابو البنات يختي اداني الف جنيه قال لي جيبي ليك بيها توب وقال بكره بديني اجيب لي البنات لبسات ،،،،قالت لي عندي ليك فكره قلتا ليها شنو ،،،،قالت لي عندي توب حلو اديك ليهو تمشي بيهو المناسبة واشتري ليك شبط اسود ليهو وجيبي ليكي شريط حبوب يملا ليك جضيماتك دي ،،،،ويومي مسؤلة من دخانك اتجيهي يختي مالك ومالو كدا كدا م فيهو ليك عمار ،،،،خافي علي عمرك وصحتك ،،،،قلتا ليها معاك حق احسن اكبر ضماغي مالي ومال الدقو وشالو حقو ،،،،قالت لي بالضبط ي بتنا ،،، قلتا ليها بطلي كلام كتير يلا قومي نلحق نمشي ونجي قبل الاولاد يجو من المدرسة ،،،،مشينا السوق واشترت لي شرايط بتاعت حبوب اول مره اسمع باسمها 😂😂😂 ،،،،وكريم لي الدخان والشبط وضبيت باقي قروشي وجيت ،،،،.
بالمساء
حامد جي وبرضو لقاني مبتسمة ورحبتا بيهو ،،،،قال لي مشيت اشتريتي ليك توب قلتا ليهو اي اشتريت قال لي جابو ليك القروش ،،،قلتا ليهو جبتا علي قدر القروش ،،،،قال لي ايوا تمام ،،،،الصباح اداني الفين ونص قال لي اشتري لي البنات وباقي القروش شوفي الناقصك شنو ،،،،قلتا في قلبي الراجل خايف جنا 😂 قريب دا عمرو م عملها ،،،،طلع بجاي جري علي سوسن اصلآ راجله سافر في شغل يعني مافي قيود ،،،،ب

اخت العروس لما قالت لي احساسك شنو عليك الله واختي اخدت راجلك ي ام البنات ،،،،لما رجعته ورا واتفدعته وقلتا ليها زي احساس اختك بالفرحة هسي لما اخدت راجلي ،،،قالت لي م فهمتك في وحدة بتكون مبسوطه وراجله بتزوج عليها ،،،،قلتا ليها اصلآ الشلابات بتحب الرمم وقولي لي اختك لو كان فيهو خير م كان خليتو ليها خليها تشرب وتتحمل ،،،،ومشيت خليتها قربت تشيط من الغضب 😂 ،،،بقت مركزه معاي وين م امشي بلقاها بتحمر لي ،،،،بس وحاتكم ردي ليها لما كيفني عديل ،،،،مشيت علي نسيبتي قلتا احتمال تحن شويه وتمسك بنات ولدها وتسلم عليهم ،،،،عبرتني بحاجة وحدة وقالت لي والله عينك قوية ي ام البنات ،،،قلتا ليها البنات البتكرههم هسي انتي وولدك الرسول وصي عليهم قبل م يموت ،،،بس ي خوفي الجديدة تجيب ليكم بنات ويطلع ولدك م بخلف غير بنات ،،،،صحبتكم شوية وتطقشني 😂 ،،،،قالت لي انا م بسوي لي سمعة واتكلم معاك اسي قدام الناس شايفاك عملتي ليك رويشات لكن ولدي بنتفهم ليك وحدة وحدة ،،،،قلتا ليها طيب بنشوف ومشيت جريت لي كرسي لي ولي بناتي وقعدته.
لما جا زمن الأكل اي طاولة اقول عايزة اقعد فيها انا وبناتي بتقفل او النسوان بصدني لانو اصلآ م عندي زول بعرفو كلهم اهل العروس الجديدة وبعض من الجيران ،،،سقته بناتي وجمعته الكراسي وعملتا لي دائرة شكل صفرة فيها اربعة كراسي قعدته بناتي وجيت شلتا لي صينيه مليته بكل الموجود في المناسبة ولقيت ولد قلتا ليه شيل لي الصينية دي ووصفتا ليه المكان مشي ختاها لي أكلنا انا وبناتي تمام وقمتا خليتهم يغسلن يدينهن وحضرنا الدلوكة ،،،،عملو حفلة الجرتق بي جهاز وديك ي اغاني المغرزه قلتا ليهم في قلبي وحاتكم شي بقي يأثر فيني مافي واشيل وارقص واشيل واهز وعملتا لي دائرة انا وبناتي التقول المعرس دا م راجلي وابوهن ،،،،قلتا صح كلامك ي سوسن لو شلتا الهم بموت ساي واصلآ هو كده كده بعرس بس شاحدة ربي م تجيب ليهو غير البنات ،،،،ياريت تفهم الناس انو البنات دي نعمة وانا بحب بناتي ديل شديد 😘😘 ،،،،بعد شوية العريس جا داخل وماسك العروس ومبسوط ونسيبتي مشت تهز فيهو واخواتو يلعبن قلتا لي بناتي اقعدن هنا هسي بمشي واجيكن ،،،،مشيت باركتا ليهو بطريقة لما خليتو مبتسم والعروس اتغاظت شديد ابتسمته ليها بس وباركتا ليها هي برضو اول ابت تمد لي يدها بس لما شافت الناس مركزه معاها مدت يدها وجرتا بسرعة ،،،،قلتا في قلبي يدك بالقطع ان شاء الله 😂 ،،،،عملو فاصل لي العرسان بس وبعد كده عملوها جاطت لما هبشوني لقوني بحت مع راجلي والعروس واقفة وبتحمر لينا 😂 ،،،،نسيبتي جات جرتني علي طرف قالت لي اخجلي واختشي خلي العروس وراجلها يرقصو ،،،،نفسي اعرف المفرحك زي دا شنو اذا م كان راجلك معرس فيكي ،،،،قلتا ليها راجلي م يعرس كان عرس ربنا محلل ليهو اربعة مين اكون انا عشان امنعو ،،،،خلي ربنا احتمال قاسم ليهو دسته من البنات ومشيت وخليتها شويه وتطرشق 😂 ،،،،الحفلة انتهت وانا جسمي لمن مهدود من الرقيص 😂 بس مبسوطة من نفسي شديد ،،،،م كنتا متخيلة نفسي بكل القوة دي ،،،،العرسان دخلو جوا سقتا البنات قلتا ليهن باركن لي ابوكن وخلننا نمشي ،،،،مشن حضننو وجني ،،،،،جاتني اخت العروس قالت لي كفاكي منظرك وحش امشي ،،،،قلتا ليها الوحش اليقتلك بركة الله ،،،،لو م دايراني اقتلك في عرس اختك الشلابة دا احسن اختيني وم تخليني ارتكب لي جريمة في وحدة م تستاهل وأتم ببناتي ،،،،صحبتكم ضبت ضنبها براحة واتفكفكت 😂،،،،،خليتي بناتي فاتحات خشموهن بكون قالن امي جنت 😂
المهم
اتفكفكنا من بيت نسابتي ،،،وخليت الناس بوراي بتقول ماشاء الله مرة قوية وسمحة😂.
وصلنا البيت المغرب ،،،،اصلآ هم مقطعين م عندهم حق حفلة الزفاف ،،،،والا كان نزلتا العروس من الكوشه وقعدته انا ،،،بس الحمد لله 😂 ،،،،غيرتا وغيرتا لي بناتي ،،،،سوسن جات كابسه فرامل ،،،،قالت لي شفتك زمن جيتي داخله وحلفتا الشمارات م تفوتني م بقدر اتحمل لي بكره احكي احكي الحصل شنو 😂 ،،،،،قلتا ليها خلي اعمل لينا قهوة واجي احكي ليك عشان مصدعة لانو م شربتها قبيل ،،،،قالت لي ارتحي انا بمشي اعملها ،،،،قرتا ليها الشمارات دي بتقتلك بيوم ،،،،قالت لي عفنن خلي يلا امشي واجي ،،،،طلعتا السراير وقعدته لحدي م عملتها وجات وبقيت احكي ليها ،،،،ةنضحك باعلي صوت وسةسن دي تضحك لمن تبكي ،،،،قابت لي والله م مصدقع دي انتي مني البتبكي من اقل شي ،،،،قلتا ليها بعيد عنك عرس الراجل موت قلبي 😂 ،،،،قالت لي ولا يهمك يختي الرجال ضل ضحي ،،،،المهم تقيفي علي بناتك ،،،،قلتا ليها بعيد عنك تجيسد القوة عجبني م بخلي تاني بس ديك ي الشماته كان العروس حملت وجابت بت خايفة اشيل دلوكة والف في الحله من الفرحة 😂،،،قالت لي كعبه يلا انا ماشه عيالي براهم ،،،،قلتا ليها سمح 😊.
مضي كم يوم والقروش المعاي انتهت وم عرفتا اتصرف من وين والراجل نايم في العسل ولا كانوا عندو بنات محتاجات ياكلن ويشربن ،،،،عندي لي خاتم اخر خاتم عندي ك
ان حامد جابو لي من زمن عروس ودسيتو قلتا لي اليوم الاسود ،،ومافي اسود من جوع بناتي ،،،،مشيت بعتو وجبتا لي مصاريف شهر قدام شي (بصل ودقيق وحاجات تانية كتيرة) واشتريت لي بناتي فاكهة عندهن زمن ولا الموز الرخيص دا م اكلنو ،،،،فرحن بيهن شديد ،،،،وسوسن م بتقصر معاي نهائي ويومي جبنتنا ودخانا مع بعض ،،،،نزلتا الدخان بقي الجسم يسوي كدي ،،،،سوسن قالت لي م عايزة تتحني عشان العروس لمن تجي م تلقاك غبشه قالتا ليها عندي حنه في البيت بمشي اعملها واجي ،،،،خشت جوا قالت لي شيلي معاك دي اعجنيها سوا وبجي اتحنن معاك هناك ابوي العيال زاتو احتمال يحي في الايامات  الجاية دي ،،،شلتها ومشيت شديت الغداء وعجنتها لحدي انزلو سوسن جات وختينا الحنة بقينا زي بيت العرس حنه وونسه وضحك (والله سوسن دي ربنا رزقني بصوحبيتها رزق ياخ💜).
حامد قال لي نسيبتي اتصلي لي منى قولي ليها بكره حامد ومنال  جايين العروس الشلابة اسمها منال طبعآ 😂 ،،،،اها بس قاعدة كدي اسمع ليك صوت تلفوني الربيكة بتصل طبعآ تلفوني دا بتصل من سنه لي سنه ،،،،والا كان مات زول 😂 ،،،،رفعتو لقيت مكتوب نسيبتي ،،،،قلتا الله يصلت عليهها اصلآ عجوز الشوم دي م بتتصل الا لخبر زي خلقتها ،،،،رديت ليها الو
قالت لي برا الو برا خرا
قلتا هي ي جماعة الوليه دي خايف مجنونه 😂
قلتا ليها لما صوتي والالو حقتي خرا متصلة لي لشنو.
قالت لي قال ليك عاجبني صوتك الذي السخله المربوطة دا اسمعي هنا حامد ومنال ديل بكره جايين اعملي ليهم غداء عديل وكفاية تعرينا قدام العروس الجديدة.
قلتا ليها مدام اكلي عره خليها معاك.
قالت لي اسمعي هنا ي ام البنات م ناقصة تنظيرك انا المهم ولدي قال يوروك ووريتك ويلا طيري من وشي وقفلت الخط ،،،،.
قلتا اصبري والله اعلمكم دروس عمركم م شفتوها كلكم انتي وراجلي والعروس ،،،بس لازم اكسب حتت اني م زعلانة قدام حامد ،،،،شلتا توبي ومشيت لي سوسن ووريتها وقلتا ليها انصحيني اعمل ليهم شنو مع انو هاين علي اكلهم سم م اكل ،،،،سوسن قالت لي اهم شي تكملي تمثلك علي حامد ،،،قلتا ليها لما هو بتصل وبقول يعملو ليهو الغداء ويجهزو البيت هو خلي قروش ولا رسل قروش عشان يقول يعملو ليهو منهم غداء والله انا لو م بناتي اقتلو واقتلها واخش السجن بس خايفة علي بناتي اتحرمو من حنان ابوهم وهو عايش م يتحرمو من حنان امهم ،،،سوسن قالت لي استهدي بالله وخليها بتتحل انتي بس اسمعي الكلام واعملي ليهم (كسره بطبيبخ بامبي وام رقيقة ورز وسلطة ،،،وعندي حلة كباب في التلاجة بدفيها ليك وجيبي عيش) قلتا ليها والله لو م انتي ي سوسن م كنتا عارفة اعمل شنو ،،،سوسن قالت لي عيب ي بت نحنا اكتر من اخوات وم عايزة اسمع منك كلام زي دا بعد اليوم ،،،حضنتها وقلتا ليها ربنا يخليكي لي ويقدرني ارد ليك ولو جزو صغير من جمايلك ،،،قالت لي ي عفنه لسه مصره انو في بيناتنا جمايل يلا قومي شوفي ح تعملي شنو ،،،،مشيت البيت وعقلي مشغوول.
الصباح جهزتا البنات مشو المدرسة وبقيت انضف ،،،بعد الفطور جاتني سوسن تساعدني وجابت معاها حلة الكباب وعملنا اااي شي واستحميت ولبسته لي عباية استقبال حلوه كدا ،،،وسوسن قالت لي يلا انا بمشي لستحم والبس واجي عشةن استقبلهم معاكي عشان م تكوني براكي ،،،قلتا ليها سريع يلا ،،،،مشت وجات شويه كدا نسمع ليك صوت العربية في قدام الباب والعرسان جوا داخلين 🙄

العرسان جوا داخلين ،،،وهي تعجبكم ماسكاهو من يدو تقول هارب منها ،،،،حامد سلم علينا وهي جات مدت يدها وجرتها بسرعة ،،،،سوسن قالت لي تقول جابرنها ،،،ضحكتا قلتا ليها اسكتي واكتميها 😂،،،،العروس بقت تحمر لينا مرضها تقوم تطقعنا بالكراسي 😂.
فضلناهم وجبنا ليهم الموية والعصير وشوية كدا مشينا انا وسوسن نخت الغداء ،،،،ختيناهو ولمينا الكراسي وقعدنا نأكل سوا ،،،بناتي ختينا ليهم اكل مع اولاد سوسن وقلنا ليهم اقعدو معاهم هناك ،،،عشان م يجن يعملن جوطة ،،،،العروس تعجبكم طبعآ تشيل وتاكل فيهو قدامنا لا خجله لا استحي ،،،،وانا اعاين لي سوسن ،،،وسوسن تعاين لي ،،،انتهينا ومشيت مع سوسن المطبخ ،،،انا غسلتا العدة وهي عملت شاي الغداء.
سوسن قالت لي الله يعينك بس علي البحصل معاكي مع ضحكة 😂،،،،قلتا ليها قصدك شنو ياكلبة ،،،قالت لي شكلها الولية دي م هينا وح تخليكي تطلعي من هدومك ،،،،قلتا ليها تطلع منو من هدومو والله امعطه معط ،،،قالت لي والله م عايزة احرشك لكن لو م بقيتي نجيضة م ابتقدري تعيشي مع منال دي انتي وبناتك ،،،قلتا ليها تصدقي انا م لازم ابين اني خايفة منها خصوصآ هي واختها البايرة دي شرانيات وناس حي نسابتي كلهم عارفين كدا ،،،،قالت لي هي كعبات علي نفسهن م عليكي وبعدين طول م انتي في السليم مافي زول بقدر يلغط معاكي بكلمة وحدة ،،،،ولو هي غلطت تتأدب بس ،،،،قلتا ليها لو قلتا ليك انها م ابتغلط كذبته عليك بس لازم اعمل حسابي منها زي م قلتا ليك ،،،،سوسن قالت لي يلا هي وراح نودي الشاي وانا عشان اطلع اتفكفك عشان تاخدو راحتكم ،،،،قلتا ليها محسساني عايزة اخد راحتي معاهم 😂 ،،،يماما قولي هم عايزين ياخدو راحتهم ارح ارح.
ودينا الشاي وطبعآ هي من تشوفني تقعد تتنايص وتعمل حركات بس وحاتكم ولا هاميني ،،،وكانوا القدامي دا م راجلي ،،،هو بيدو قتل اي مشاعر في قلبي اتجاهو انا بقيت م دايرة حاجة غير اشوف بناتي باحسن حال وطلباتهن متلبية وبتعلمن ويحاولن يغيرو من حالهن وحالي معاهن ،،،ويومي البلقي طريقة بلا حامد بمشي واخليهو بس الله يجيب اليوم دا.
سوسن رفعت معاي الحاجات وودعتهم ومشت ،،،،وحامد ومنال دخلو الغرفة قالوا تعبانين دايرين يرتاحو ،،،محسسني كانوا بنجرو في خشب ،،،الا اليرتاح ساي ويتهنا بيها اصلآ انا م دايرة بس سوسن هي البتقول لي اتحملي وم تبيني ليهو انك كارهاهو ،،،يلا اريتهم يعمرو ،،،الدنيا مغربت بناتي جن ،،،ختيت ليهم اكلن وطلعتا السرير حقاتي انا وبناتي بس هم ان شاء الله يتفسخو جوا وحاتكم ولا يهمني 😂 ،،،اصلآ الحوش كلو واحد ولو طلعوا بشوفهم.
صحيت الصباح بدري صليت وعملتا الشاي ودخلتا السراير ،،،،جهزتا البنات لي المدرسة ونفس الروتين ،،،غسلتا عدتي الساعة بقت 10 ولسه الجزم م صحو ،،،،قلتا مالي ومالهم مشيت لي سوسن ،،،قالت لي اها الفطور شنو قلتا ليها م عارفة والله قالت لي نعمل(سلطة دكوه ومرارة وصحن شية) شلنا القروش ومشينا السوق جبناهم واي زول دخل بيتو ،،،لقيتهم صحو وبشربو في الشاي ،،،حامد قال لي انتي م بتبطلي حوامة من اول الصباح ،،،هسي تلقاكي كنتي مع سوسن ،،،،سوسن دي م ابتخليكي الا لما تخرب ليكي بيتك ،،،،قلتا ليهو اولآ انا طلعتا اجيب الفطور عشان تفطرو ،،،وثانيآ سوسن هي المصبراني علي العيشة الهنا دي ومشيت وخليتهم ،،،،ياخ قلبي وجعني شديد قلتا اطلع ليهو كل الشين الفي قلبي لكن تاني هديت شويه قلتا م اتسرع ساي ،،،،جيت ماشه اجيب موية من البرميل الجمب البرنده  سمعتها بتتكلم مع حامد وبتحرش فيهو قالت ليهو ،،،،،انت لازم يكون عندك كلمة علي مرتك دي ،،،سوسن دي ماشة ساي وعلي كيفا وكدا ح تعلمها المشي الما كويس م تنسا انها ام بنات ولو الأم بقت ماشة علي كيفا البنات ح يقومو بنفس طريق امهم  ،،،هو ساكت وبسمع فيها ولا فكر يقول ليها انا مني دي عارفها كويس وم بتعمل شي غلط.
لما قربتا ادخل عليها البرنده وامعطها معطة تمام ،،،بس لو عملتا كدا حامد بخت الحق علي وبطلعها هي المسكينة ،،،،شلتا مويتي ورجعتا المطبخ وانا شويه واطرشق ،،،اصلآ عرفتا قصدها عايزة تفتني مع حامد وسوسن ،،،عشان سوسن تبعد وتستفرد بي مع اختها الشرانية ديك ،،،،بس وين دا عمرو م يحصل انا لازم اشتغل من تحت لي تحت زي شغلها هي ويومي الاطرشق فيهم كل شي ح يدمر في وشهم.
مضي اليوم ومافي شي غير نظرات الكره والشك بيني وبين الست فلانه ،،،وحامد العامل زي الخاروف.
الصباح حامد نزل الشغل ،،،،قلتا الحمد لله اصلآ عملتا ليهو الشاي بتاعو شرب ومشي والبنات مشن المدرسة وبقينا انا والست هانم الساعة 11 ولسه نايمة ،،،،بعد صحت وبكل بقاحة قالت لي وينو الشاي جيبي لي في غرفتي ،،،،جريتها من يدها قلتا ليها انا م الشغالة الجابوها ليك ناس بيتكم ،،،،انتي تنزلي المطبخ وتعملي لي نفسك العايزة ،،،،قالت لي انا عروس م بنزل اي شغل من هسي ،،،قلتا ليها احسن تختيني عشان م ارتكب فيكي جريمة ،،،،شكلها خافت مشت المطبخ جابت ليها شاي ودخلت بيهو غرفتها 😂،،
،،والفطور عملتو وابيت اناديها ،،،لما جاعت جات تكركب في الحلل ،،،لقتنا انا وسوسن بنشرب في الجبنه ،،،،قالت لي سوسن لو م عايزة صحبتك بيتها يتخرب بسببك ابعدي عنها ،،قمتا مشيت عليها قلتا ليها وانتي لو م عايزاني ارتكب فيكي جريمة بطلي تحرشي حامد والله اقتلك سامعة كلمة اقتلك دي ،،،،مشت وخلتنا ،،،،قلتا لي سوسن م تشتغلي بيها ،،،،سوسن قالت لي انسي اصلآ كلام وحدة زي دي م بأثر فيني ،،،،.
منال اتصلت لي صفاء اختها ،،،،وحكت ليها الحصل كلو ،،،صفاء قالت ليها انتي حيوانة عايزة تسكتي ليها يعني ،،،،اسمعيني بقول ليك شنو ونفذي بالحرف الواحد ،،،،ولو م خليت حامد يطلقها م يكون اسمي صفاء ،،،،.
حامد جا قعد كم ساعة جوا بعد كدا جا ينادي لي وعيونو كانها نار

مشيت قلتا ليه خير مالك ياحامد بتنادي لي بالصوت العالي دا ،،،الجيران كلهم سمعوك وبناتك ديل لمن خافن ،،،،قال لي صح انتي هددتي منال وقلتي بتقتليها ،،،،قلتا ليهو ايوااا يعني الموضوع كدا اسمع ي سيدي انا هددتها ليه عشان احرجتني قدام صحبتي ،،،طوالي اداني كف قال لي لو عملت شنو زاتو م مسموح ليك تهدديها فاهمة هسي بتهديدك ليها دا لو مشت الشرطة بسجنوك ،،،،قلتا ليهو مدام ملت ليك راسك وانت صدقتها بدون م تسمع مني انا الحقيقه شنو راجيا فيكم انا الا الله دا ياخد لي حقي منك واشوف فيكم يوم في الدنيا دي قبل الأخره ،،،،قال لي طيري من وشي كمان بتدعي علينا في وشي احسن تعملي حسابك لو عايزة تعيشي في البيت دا وتربي بناتك بدون شوشرة،،،، مش كفايه انا مستحملك ومستحمل مصاريف بناتك ،،،،قلتا ليهو بناتي وانا ملزومين منك ي سيد وهو وينو الصرف الذي الناس القاعد تصرفو علينا نحنا في بطونا م شبعانين ،،،قال لي لي اخر مرة اقولها ليك ي منى طيري من وشي ومنال دي اوعك تاني تغلطي عليها ،،،لاني عارفك كويس وحدة بتاعت مشاكل وفتن.
طلعتا منهم والدنيا دي كلها سوداء في وشي ليه هو بعمل كدا ،،،حتي م فكر انو يسمع مني ربنا ينتقم منك ي حامد انت والحربوية دي اشوف فيك يوم ربنا ياخد لي منك حقي ،،،بدون اشعر لقيت دموعي جارية عشره عشره ياخ تعبتا من الظلم والأفتراء من كنتا صغيره وانا بتحمل فيهو نفسي مرة وحدة بس ربنا ينصفني علي زول غلط في حقي يارب بس الصبر من عندك ،،،،قبل م امسح دموعي   بتي الكبيرة جات لقتني بتبكي بقت تبكي معاي بدون م تسالني مالي ،،،حضنتها شديد علي وقلتا ليها ربنا ياخد لينا حقنا من كل الظلمونا ،،،ويحنن قلب ابوكن عليكن.
بليل بعد كلهم نامو بقيت قاعدة لي في كرسي وبتخيل لو كان كل الناس البعرفهم ديل معاملتهم معاي كويس كان حياتي ح تكون احسن بكتير ،،،ولو علي انا لو م زول غلط علي بكلمة عمري م بلغط علي زول ،،،،منال جات طالعة اظنها عايزة تشرب ليها موية لقتني قاعدة في الكرسي ،،،قالت بسم الله الرحمن الرحيم انتي البنوم الناس م بنومك مالك ،،،قلتا ليها من عمايل الناس معاي ،،،انتي اتكلمتي مع حامد ومليت راسو من اتجاهي واتجاه بناتي وهسي بتكون مبسوطه عارفاك لكن عايزاك تتاكدي من شي واحد انو انا رميت بس حملي علي الله ومهما اتاخر الفرج اكيد بجي ،،،قالت لي محسساني انك شيخة وينا عمايلك العديل العايزة ربنا ينصفك بيها بسببها ،،،انا عايزة احزرك ابعدي مني وخليك في حالك ،،،عشان والله انا غير الكل وانا باخد حقي بيدي ،،،وم بحب العب دور الضحية لانو انا م كدا ،،،وي حلوه خلي بالك من نفسك ومن بناتك كويس وخلتني ومشت ،،،،مشيت اتوضيت وجيت صليت لي ركعتين وبقيت ادعي في ربنا و الدموع م راضية تفارقني نهائي 😥.
الصباح قمتا وجسمي مكسر من قلة النوم ،،،البنات مشو المدرسة وحامد جا طالع الشغل وهو في قدام الباب قال لي م عايز اسمع انك اتشاكلتي مع منال دي تاني وانتي ح تعيشي معاها غصب عنك وبالطريقة البتعجبني وبتعجبها هي كويس ،،،وقروش المصاريف ختيتهم ليك معاها هناك شيليهم منها ،،،،الموضوع دا حرقني حرقه كيف يعني القروش بخليهم عندها ارجاها لبتين حضرت سيادتها لمن تصحي وكمان اشيلهم منها وامشي اجيب المصاريف واجي اعمل الفطور ،،،ي ربي دي شنو المصايب دي ،،مشيت نضفته وغسلتا العده وبقيت راجيها ،،،وهي عملت عمايل الضر مشيت فتحتا الغرفة لقيتها نايمة صحيتها ،،،قالت لي مالك م تطلعي عينا ياخ مصحياني ليه ،،،،قلتا ليها لانو منتظره حضرت سيادتك من قبيل وم صحيتي عايزة امشي اجيب حاجات الفطور عشان البنات الليله م اديتهم قروش وعايزاهم يجو يلقو الفطور جاهز ،،،،قالت لي انا مالي ومال بناتك عشان تعملي الفطور لبناتك تقلي راحتي انا ،،،،قلتا ليها طيب لو عايزاني م اجي اصحيك خليهو يخت القروش معاي انا ،،،،قالت لي وليه يختهم معاك عشان تنقصيهم مش وتخشي بيهم الصناديق مع جارتك الشمارة ديك مش ،،،،قلتا في قلبي هوي ي مني شيلي منها القروش واتفكفكي منها سريع لانو انا اخلاقي جات في نخرتي وم عارفة لو طولتا معاها في النقاش ممكن اعمل فيها شنو ،،،،الله ينعلك ي أبليس ،،، شفتا القروش مختوتات في التربيزة مشيت شلتهم وطلعتا وخليتها تنكت في نفسها.
مشيت جبتا لي حاجات سريع ويلا يلا البنات لحقو الا قليت ليهم بيض ،،،وياداب الست هانم صحت وجات طالعة بي ملابس النوم برا ،،،،قلتا ليها لو سمحتي البيت دا كاشف ومعاك فيهو ناس من المفترض ملابس النوم دي خصوصية م تطلعي بيها برا ،،،،راعي حتي ان شاء الله لمنظرة الأطفال دي ليك ،،،،كاني كلب بنبح ولا اتلفتت علي من الأساس لقت الشاي في الصبارة كبت ليها كباية وشالت ليها بسكويت وعلي الغرفة ،،،واي ي حرقتك ي منى.
بعد البنات رجعو المدرسة نضفتا مكانهم ،،،،وغسلتا عدت الفطور وشديت الغداء وهي لسه منخزنه في مخزنا دا ،،،طلعتا من المطبخ لقيتها داخلة علي غرفتا بتاعت النوم لحقتها قلتا ليها كايسة حاجة ،،،،قالت لي لا عايزة اشو
ف الغرفة بس كيف ،،،بعد شاافتها صرت وشها وطلعت ،،،،قلتا ياربي ماله مخططة لي لشنو جديد.
منال بعد حامد جا قالت ليهو عايزة اطلب منك طلب وعايزاك توعدني انك تنفذو لي ،،،،قال ليها ابشري حبيبي اي حاجة عايزاها بتجي لحدي عندك ،،، قالت ليهو عارفاك حبيبي م بتقصر اها اوعدني ،،،،قال ليها بوعدك ،،،،قالت ليهو عايزاك تغير لي الغرفة دي غرفة مني سمحة وواسعة وانا غرفتي زي الجحر وبعدين انا العروس م هي من المفترض من الأول هي تاخد دي وانا حاجاتي تتخت لي في الغرفة ديك ،،،،حامد قال ليها بس كدا انتي تأمري ولا تزعلي نفسك الصباح غرفتك تتغير ،،،قالت ليهو طيب ومني بتقنعا كيف ،، قال ليها منى دي دايرة اقناع كمان البيت بيتي وبغير فيهو زي م عايزة وخليها تفتح خشما عشان اكسرو ليها ،،،،منال قالت ليهو تسلم انت حبيبي عارفك م بتقصر.
طلع حامد ومشي علي المطبخ لقي مني فيهو بتغسل في عدة الغداء اصلآ خشت الصباح م طلعت منو لهسي حاله اتبهدل وصحتها نزلت ،،،،قال ليها مني ،،،قالت ليهو اها قول حرشتك في شنو تاني اتجاهي ،،،،قال ليها بطلي طولة ليسان وعايزك الصباح تفضي غرفة النوم حقتك عشان منال تنقل فيها حاجاتها ،،،،قالت ليهو كيف يعني الغرفة دي انا من جيت البيت دا قاعدة فيها ،،،وبعدين هي مش عندها غرفة ،،،قال ليها م عايز معاك كلام كتير اعملي القلتو ليك بدون رفض ،،،منى سكت وقلبه من جوا كانوا سكاكين بتقطع فيهو.
الصباح الجمعة حامد جاب ليهو رجال حولو الحاجات شالو حاجات منال ودوهم غرفتي وحاجاتي غرفتا ،،،،ولا اتكلمتا عدلتا الحاجات ورصيتهم في مكانهم وسكتا علي كدا ،،،ومضي اليوم عادي بدون جديد يزكر.
يوم بناتي كانن قاعدت يزاكرن ،،،اسمع ليك بتي الكبيرة بتبكي جريت لقيت جسمها كلو موية وبتبكي ،،،ومنال كانت ماسكه الكوز الكبير اظنها هي كبتها فيها بس مشيت عليها وقلتا مدام وصلت لي بناتي الليله موت موت حياة حياة

قلتا ليها مالك ي روان ،،،،قالت لي ي ماما خالتو منال قالت عايزة ترسلني الدكان وقلتا ليها خلي اكمل الواجب دا سريع سريع وامشي ليك ،،،قامت كبت فيني الموية وكفتتني وقالت الا امشي ليها ،،،،شلتا منها الا الكوز ومليتو وكبيتو فيها واديتها كف ومسكتها معطها تمام وقلتا البحصل يحصل ولو عايز يطلقني خلي يطلقني ،،،،سقتا روان جوا عشان اغير ليها ملابسه ورفعتا الكراسات والحاجات وخليت الحيوانه ديك لمن م قادرة تمشي الا ابتعرج عرجان بعدين وصلت غرفتا.
منال ولا كذبت طلعت التلفون واتصلت لي حامد قالت ليهو وين انت ،،،قال ليها في مشوار بقت تبكي ليهو في التلفون قالت ليهو بس تجي هسي دا لو م عايز تجي البيت وتلقاني مافي ،،،،قال ليها في شنووو ،،،قالت ليهو م بعرف المهم تجي هسي عشان تشوف بنفسك.
اصلآ كدا كدا عارفة انها بتكون اتصلت لي حامد لكن الليله لو عايز يعمل لي حاجة والله م بسكت ليهو اي شي ولا بناتي مش كفايه انو اتحملتا انو مد يدو علي ،،،،.
منال برضو اتصلت لي اخته ولي نسيبتي قالت ليهم تجوني هسي دا واصلآ البيت م بعيد يعني تكله ،،،،اي وحده ضبت توبا وجات هن اصلآ بعرفن لي الشمارات لكن شماراتهن ديل بوريهن ليهن الليله ،،،،صفاء جات خاشه قبل حماتي وبقت ترفع في صوتها وليه انتي وبناتك تدقن اختي عشان لقيتنها براها قلتن تنفردن بيها انتي وبناتك لكن انا بشيل لي اختي حقها منك هسي قبل م راجلها يجي وخلي العدالة تاخد مجراها ،،،،جات تمد يدها علي بس واتناولتها هي قصيره وزي سلك الاقاشي وبقيت ادق فيها وقلتا لي بتي امشي اقفلي علي خالتك منال الغرفة لانو لو طلعت هن الأتنين م بقدر عليهن ،،،،وبتي تعجبكن بسرعة البرق كانت متربسة الباب من برا ،،،،وانا هنا ياداب انعدلته في دي عديل ،،،،وصدتها كفوف في وشها الذي العيشة البايته دا وقلتا ليها خشمك دا من يوم الليله فتحتي معاي بكسر ليك سنونك العاجباتنك ديل وبمسكك ليهن في يدك نسوان م تجن غير بالعين الحمرا سكتا ليكن وسكتا ليكن قايلاتني مسكينة لا والله انا الدنيا علمتني الشر بس كنتا عايزة اشوف نهايتكن شنو وقلتا ممكن تنعدلن بس الطيب م نافع معاكن.
طبعآ سوسن جارتي بالحيطة سمعت العياط جات جارية وبقت تمسك فيني منها ،،،،شويه وهديت وبعدين طلعت الحيوانة دي من تحتي وشعرها واقف زي بوخ الحله 😂،،،اتفكت وجري فتحت الباب ودخلت مع اختها جوا وقفلنو عليهن،سوسن لا عرفت تضحك ولا تبكي قالت لي عملتي الصاح بس الله يستر من البعملو حامد ،،، قلتا ليها اصلآ عارفه بقول عايز يمد يدو علي لكن والله لو مداها الا اكسرها ليه ،،،ولو عايز يطلقني خلي يطلقني احسن زاتو من العيشة العايشنها دي ،،،سوسن قالت لي والله م عايزة اخرب عليكي بس البيني وبين ربنا بطلعو انتي وبناتك الاتحملتنو كتير.
حامد جا ماشي شايف امو بالمرايه وقف ليها وركبها ،،،قال ليها خير ي امي علي وين ،،،قالت ليهو ماشه بيتكم شكلو مني دي عملت عملة كبيرة مع منال واظنها مدت يدها عليها ،،،،منال اتصلت لي وم قادر تتحمل من البكاء ،،،،حامد سكت وساق بس العربية بسرعة (نسيبتي دي اظنها اكتر مرة كضابه في الدنيا وح تموت وهي عيونا مفتحت ربنا ينتقم منها ياااااخ)
حامد وصل البيت لقاني قاعده انا وسوسن وبناتي جنبي ونهائي م اتفاهم معاي ولا انا اتفاهمتا معاهو ،،،،مشي دق الباب فتحت ليهو منال وطوالي حضنتو وتشيل وتبكي الله يجازيها الما بتخجل ،،،م عملت حساب لي انو نسيبتها قاعدة ولا اختها قاعدة ،،،،دخلنو وبقن يملن ليهو في راسو تمام وطلع لمن عيونو حمرا ،،،وبقي ينادي في روان وجا كراها من جنبي قال لي أدب بتك وبعدين اقبل عليك وادبك انتي ،،،،بقيت اعاين ليهو ساي عايزة اشوف داير يعمل شنو ،،،،قطع صوت كهرباء وبقي يدق في روان بكل قوتو وبتي صغيره م ابتحمل الشي دا كلو ،،،طوالي جريت عليه ومسكت منو الصوت ،،،دفرني رماني ولسه بدق فيها ،،،،ولا كذبتا شلتا السكين طوالي وقلتا اليحصل يحصل لو اطريت بطعنو اصلآ م شايفة قدامي ،،،مديت ليهو السكين وقلتا ليهو لو كان راجل نزل صوت واحد بس في بتي لو م رسلتك الأخر ،،،،امو لما شافت كدا قالت المره دي جنت احسن اجر منها ولدي ،،،،جات جرتو وقالت ليهو اعمل حساب لي نفسك ومدام مدت عليك السكين بتعمل الأكتر طلقها المره دي ي ولدي برضاي عليك وارميها هي وبناتها ،،،حامد قال ليها اصلآ انا م داي ها لا هي لا بناتا انتي طالق وهسي تطلعي لي من البيت دا انتي وبناتك ،،،،قلتا ليهو جدآ ،،،اشبع بيهو واشرتا لي نسيبتي قلتا ليها لو انتي م كنتي مره كبيرة كان م سلمتي من يدي ،،،،بس كلو م اركع ادعي ليك ربنا ياخد لي حقي منك واشوف حقي منك في الدنيا قبل الأخره.
مشت لميت ملابس وملابس بناتي وطلعتا تفلتا ليهو في وشو 😂،،،،بناتي كانن ببكن قشيت ليهن دموعهن وقلتا ليهن م عايزة اشوف دمعة من عيونكن سامعت ،،،،هزن رسينهن نظام كويس ،،،،سوسن طلعت معاي قالت لي ح تمشي وين ي مني ،،،،قلتا ليها بيت ابوي ،،،،قالت لي انتي نسيتي مرت ابوكي احسن من
ها منال ،،،،قلتا ليها بعرف اوضبها ولو اطريت بعمل اي شي ،،،،قالت لي والله نفسي اساعدك بس انتي عارفة ولو احتجتي حاجة تعالي عارفة بيت اختك بوين وانا بزورك من فتره لي التانية ،،،قلتا ليها عارفاك م ابتقصري وودعتها.
وانا ماشه علي بيت ابوي كان في جزو مني بقول لي م كان اعمل كدا ،،،،بس عقلي قال لي عملتي الصح ،،،اصلآ كده كده حامد حقوقك م بديكي ليها ،،،بناتك م باكلهن ولا بشربهن ولا بكسيهن ،،،يلا م عافية ليهم ربنا يوريني فيهم يوم ،،،،وياترا ح تعملي شنو ي مرت ابوي وح تكون الحياة معاكي كيف ،،،كدا كدا الجحيم في طريقك ي مني ،،،،وصلتا البيت ودقيت الباب طلعت مرت ابوي من شافتن صرت وشها قالت لي الزكرك بينا شنو ودي شنو الشنط دي ولا اشتقلتا بيها خشيت طوالي ومشيت قعدته وشربتا  وجبتا لي بناتي شربن وهي لسه واقفة بفوق لراسي ،،،،شالت التلفون واتصلت لي ابوي وقالت ليهو تعال شوف ليك طريقة مع قليلة الأدب بتك دي

مرت ابوي من اتصلت لي ابوي قالت ليهو تعال شوف بتك دي مالها قفل منها وعشرة دقايق وكان في البيت ،،، جا قبل م يسلم علي قال لي مالك يابت جايه وجايبا معاك بناتك وشنطكم متشاكلين ولا شنو انتي وراجلك ،،،،قلتا ليهو م متشاكلين طلقني عديل كان بتمسكني امسكني وكان بتطرد بتك بكوم لحمها دا وبتعمل ليك سمعه اعمل كدا ،،،،بقي يصفق في يدينو وطلع ،،، سامعاهو بقول لي عمتي امسكيها وخليها تقعد في البيت دا لحدي م اشوف ليها طريقة ،،،،عمتي مرت ابوي قالت ليهو انا لمن قلتا ارتحتا منها تاني تظهر لي ومعاها تلاتة بنات انا م لاقيه ااكل عيالي اكلها هي وبناتا ،،،وم تنسا مصارفنا ماشه زايده لما بتك دخلت الجامعة ،،،،قال ليها عليك الله ي مريم م تزيديها علي بتتحل ان شاء الله ،،،،يلا انا راجع الشغل عشان اخدتا ساعتين وراجع تاني ،،،مريم قالت ليهو سمح امشي وتعال اتصل لي راجل بتك واتفاهم معاهو احتمال يرضي يقبلها.
بليل
بعد ابوي جا شال التلفون واتصل لي حامد ،،،،حامد قال لي ابوي وعندك العين تتصل تاني بعد كل العملتو بتك ،،،،ابوي قال ليهو ي ولدي اي مشكلة بتتحل تعال قبل مرتك وبناتك ،،،،حامد قال ليهو انا م عايزها تاني وقفل ليهو الخط في وشو ،،،،ابوي نده علي عمتي مريم قال ليها تعالي ي مريم ،،،،قالت ليهو خير ي حسن في شنووو ،،،قال ليها بتي دي طول عمرها بتخت راسي في الأرض شكلها عملت ليها عمله كبيره عشان كدا راجلها م داير يشوف وشها تاني ،،،اتخيلي ي مريم قفل الخط في وشي انا الكبير القدر ابوه ،،،،مريم ربتت علي كتفو قالت ليهو كدا عرفنا انو بتك عملت غلط كبير ،،،امشي عليها انت ي حسن واتكلم معاها ،،،هسي انا لو فتحتا خشمي تقول انا م رايده ليها الخير ،،،قال ليها وانتي جبتيها خير البر عاجلو احسن اسالها هسي وبقي ينادي لي بطول حسو يامنى ،،،ي منى تعالي ،،،،مشيت عليهو لقيت عمتي مريم واقفه في راسو قلتا اصلآ دي م دايرة ليها كلام بتكون حرشتو عاينتا ليها وقعدتا قدام ابوي قلتا ليهو خير ي ابوي ،،،قال لي ي بتي لو عملتي حاجة وريني انا اتصلتا لي راجلك دا ورافض حتي يتفاهم معاي ،،،ولا كذبتا حكيت ليهو بكل شي ،،،عمتي بقت تعوي انا مش قلتا ليك ي حسن م بكون طلقها ساي وبتكون غلطت معاهو هسي لو كان صبرت وسكتت وصمت خشمها كان قاعدة في بيتها ،،،،ابوي قال ليها كدي ي مريم خليني معاها ،،،مشت وتشيل وتعوي اصلآ انا م ابتسمع لي كلمة في البيت دا لكن انتو حرين ،،،،ابوي قال لي انا م يقول ليك الا ترجعي وكدا ،،،لكن بقول ليك اقعدي وفكري مع نفسك كويس عايزة تعملي شنووو ،،،،قلتا ليهو ان شاء الله وقمتا من قدامو.
الصباح
صحيت لقيت عمتي عملت الشاي وشربت اولادها وابوي واي واحد مشي ليهو علي جيهة ،،،،لي الكفتريا بتاعت الشاي غسلتها ،، ولا كذبتا شديت لي موية في النار عشان اعمل لي شاي لي ولي بناتي ،،،،جات داخله قالت لي احسبي الكبابي عشان السكر دا بسيط ونحنا م عندنا سكر ،،،،قلتا ليها بطعم في الكبايات م دايرة اكبو في النار ،،، قالت لي ايواااا وطلعت.
اها اليوم مافي مدرسه قعدنا بي راحتنا قلتا عايزه اعمل الفطور ،،،عمتي قالت لي انا بعملو م بدور زول يخش مطبخي ويعمل بدوني ،،،،قلتا ليها طيب براحتك انا قلتا بس اساعدك ،،،قالت لي لو دايرة تساعدني غسلي لي العده قلتا ليها سمح ،،،مشيت اغسله جات داخله نزلت لي عدت المطبخ كلها وقالت لي انتي عارفة م عندي بت غير ابرار ومشغولة مع الجامعة ودي سنتها القبل الأخيرة يعني مضغوطه ،،،ومحمد اخوكي ممتحن ،،،قلتا ليها لا عادي اصلآ متعودة علي الشغل ابتسمت لي وطلعت.
بالمساء قريب العشاء حدين ابرار جات داخله قلتا في قلبي دي جامعت شنو دي البجو منها زي الزمن دا ،،،قلتا ليها ي ابرار اتاخرتي ،،،،قالت لي شوفي هنا وافتحي اضانك دي معاي انا امي وابوي م بسالوني ماشه وين ولا جايه من وين ولا اتاخرتي ولا جيتي بدري ،،،وانتي جايه البيت امس الليله دايرة تتحكمي فيني هو انتي قريتي مدرسة ولا جامعة وين عشان تعرفي عنها وعن مواعيدها ،،، قلتا ليها صح انا م قريت جامعة ولا كملتا في المدرسة بس بعرف في الأصول والاوقات ،،،،بقت ترفع صوتها وتقول لي قصدك انا ماشه علي كيفي مش طبعآ لسه ابوي م جا عمتي جات طالعة من جحرها قالت ليها مالك ي ابرار قالت ليها تعالي شوفي ي امي المصيبة الجات امبارج جايه تتحكم فيني وتقول لي امشي بتين واجي بتين مش كفايه متحملنها تقعد معانا هي وبناتها ،،،،قلتا ليها اسمعي هنا البيت دا بيتي زي م بيتك وانا م مقطوعة من شجره دا بيت ابوي تمام ،،،،قالت لي ي زوله خللي فيهو البيت دا بس اوعك تساليني من شي وان شاء الله اجي أذان الصبح ،، امها قالت لي م تتدخلي في بتي اوعك وساقتها وخشت بيها جوا.
قلتا في قلبي تولعن بجاز انتي وبتك انا غلطانه اني عبرتها ،،،،.
بناتي طبعآ
روان _رهام _رميساء.
ابرار وهي في غرفتها جاها اتصال ردت جاها الصوت ،،،قال ليها ولا بحسب ليك قعدتك دي معاي واعملي حسابك في الأيام الجاية دي بنقضي ي
وم مع بعض ،،،،قالت ليهو احمد ربك انو طلعتا منك زي الزمن دا ياخ البلوه الجات في البيت دي شكلها ح تعمل لي مشاكل لانو من جات بقت تسالني ماشه وين وجايه من وين ،،،قال ليها مش دي اختك القلتي اطلقت امس ديك ،،،قالت ليهو ايوه هي زاتها ،،،،قال ليها انتي م يتخاف عليك يابيبي اتصرفي معاها ووقفيها في حدها ،،،وبعدين صح وين صحبتك الوعدتيني تجيبيها لي في الشقه ديك ياخ البت دي انا نفسي خشت فيها من اول مره شفتها فيها عاملة نفسها الشريف الرضي وهي م عارفه انو البنات دي كلها بقت الزمن دا ماشه بالنظام دا ،،،،قالت ليهو بضيق م خلاص ي سامي ياخ زي م وعدتك بجيبها ليك وبعدين انت قلتها عاملة فيها الشريف الرضي يعني صعبة شويه دايره ليها زمن عشان راسها  يتلين ،،،،انا نفسي اعرف ليه م تحبني انا زي م بحبك وتخلي العمايل دي انت واصحابك ،،،،قال ليها لا ي بيبي م تنسي رقبتك في يدي وبعدين انا عمري م حبيتك كنتا عايز اصل ليكي ووصلتا وكنتا عايز ارميك زي م رميت القبلك بس لقيتك م نقاقه زي البنات العرفتها قبلك واحلي حاجه فيكي انك م عايزة تقعي براك وعايزة الاتعمل فيك يتعمل في كل صحباتك الحولك ،،،،قالت ليهو بلاش نقه ويلا مع سلامة ولما اعرف طريقه بستدرج ليك ماريل لحدي الشقه ،،،يلا سلام.
الصباح
أبرار م عندها جامعة الليله زي م مفهمة ناس البيت وقالت تتموضع بي بنات مني شالت ليها شيت وعملت نفسها بتقراء وبنات مني ازعجنها بقت تنادي لي امها ي امي ي امي ،،،مريم جات طالعة قالت ليها مالك ي برو ي بتي بتعيطي كدا ،،قالت ليها ياخ بنات العارض الجاتنا دي انا معاهن م بعرف اقراء ولا انجح عندي امتحانات قريب قولي لي الكلام دا بدخل لي راسي كيف وكل الدوشه الحوليني دي ،،،،مريم نادت لي منى قالت ليها سوقي البنات ديل دخليهن جوا في عوضك يلعبن هناك ابرار دي نحنا تعبانين فيها وعايزنها تبقي لينا حاجة كبيرة وترفعنا م زي ناس كدا م عندهم فايدة الله جابهم حكمة لي الناس ،،،،منى ساقتهم ودخلت بيهم الغرفه بدون م تقول ولا كلمة وحده.
زمن الغداء ختو الغداء واتجمعو ابرار ومريم ونادوني انا وبناتي جيت دايرة اقعد ،،،ابرار نفضت يدها وقامت قالت ليها كرهتي اكل مع الشفع ديل الفي قلبي دا م بريدهم ،،،،سكتا ساي وخليت بناتي اكلن واكلتا معاهن وقمنا ،،،،وابرار تحمر ليهن في الداخله والطالعة ،،،مراضي امسكها اخنقها بس صبرتا لحدي اشوف النهااااية شنوووو.
مضي علي الحال دا اسبوعين داخله اسمع كلمة طالعة اسمع كلمة وبناتي في الأكل م شبعانات ،،،،لحدي م قررتا امشي اشتغل في البيوت.....

كلمتا ابوي قلتا ليهو انا ح امشي البيوت وافتش لي شغل ،،،اااي حاجه بعملها سوا كان غسيل او مكوة او طباخه ،،،،عمتي جات فتحت خشمه قبل م ابوي يرد علي ،،،قالت لي كلامك سمح يابتي امشي اشتغلي انتي عارفة المعيشه دي بقت صعبه وانتي عندك ليك تلاتة بنات ومحتاجات مصاريف وابوكي دا ياهو جاري ليل ونهار وبرضو م ملحق علينا ،،،قلتا ليها صح كلامك ي عمتي احسن اشتغل ،،،قلتا احتمال ابوي يقول لي لا م تتعبي وتجاري في البيوت بس فادني بكلمة وحدة ،،،،يابتي انا بقيت كبير وم بقدر اشتغل واربي واعلم من جديد عشان كدا امشي اشتغلي وربنا يفتحها عليك ،،،قلتا ليهو امين وقمتا من قدامو.
جيت ماره سامعة ابرار بتتكلم مع عمتي قالت ليها مش كفايه اطلقت وجات انطجت لينا في البيت لو الناس عرفت انو عندي اخت بتشتغل في البيوت نظرتهم لي بتكون شنو ،، اصلآ ربنا حكمنا بيها الله ياخدها ياخ هي وبناتها ،،،عمتي قالت ليها اسكتي م تسمعك احسن تمشي تشتغل ولا تقعد لينا هي وبناتها وابوكي يكمل عليهن قروشو كلهن ،،،،انا ابوكي دا امنوفر منو كتير ومن يومها الجات قرش م ورفرتو اي حاجة الا نجبها بلكتره ،،،،ابرار قالت ليها بس ،،،عمتي قالت ليها هس ولا بس ولا حاجة ولا امشي جامعتك مش قلتي عندك محاضرة ،،،قالت ليها ااي يلا ماشه عشان نجهز ،،،،رجعتا غرفتي والدنيا دي مسودة في وشي ياترا انا امشي وين بس عشان ارتاح من كلام الناس ،،،،ونفسي اعرف الفرق بين البت والولد شنو كلهم رزق ربنا وفي ناس ربنا حارمهم من النعمه دي ولا ولد ولا بت م لقينهم ،،،،يلا ربنا يصبرني بس واشوف بناتي احسن بنات في الدنيا وكل الناس الاتكلمو فيهن هسي يتمنوا الا يشوفوهم.
لبستا توبي وبقيت الف لحدي م لقيت وحدة قالت عايز يغسلو ليها والحمد لله عندها غسالة يعني م بتعب شديد ،،،قالت زوجها في الشغل وقالت لي بقدر اخد راحتي واقعد بالجلباب والطرحة ،،،وفعلآ سمعتا كلامها بس م اشوف ليك الا راجل جا داخل وبعاين بطريقة م كويسه اتناولتا توبي سريع سريع وانسترتا بيهو ،،،،دخل جوا جاب لي ملابسو كلها نضيفه علي وسخانه جابهم لي ،،،قلتا ليهو بس الملابس دي نضيفه دايره مكوه بس ،،،قال لي انتي غسليها واكويها بيدينك الحلوين ديل والعايزاهو بديك ليهو ،،،الحمد لله مرتو جات وهو طوالي طلع ،،،شالت الملابس رجعتها تاني قالت لي م تسمعي كلامو ولا تشتغلي بيهو عارفه الراجل دا عينو فارقه ،،،قلتا ليها ربنا يسهل ،،،،غسلتا الملابس بسرعه ماشاء الله وشلتا توبي وعدلتا حالي وقلتا لي المدام خلاص انا انتهيت ماشه ،،،،قالت لي معليش ممكن تمشي لي نادر قاعد قدام الباب يحاسبك وانتي ماشه عشان م عندي هسي ،،،قلتا ليها طيب ومشيت قالت لي بكره لو بتقدري تعالي اكويهن قلتا ليها ان شاء الله ،،،طلعتا قلتا ليهو معليش بس الاستاذ قالت ليك حاسبني لانو م معاها هسي ،،،،قال لي ي خبر من عيوني اتفضلي ومد لي القروش جيت اشيلها مسك يدي معاها جريتها منو ،،،،قال لي تستاهلي اكتر بكتير الزيك دي م تستاهل تشتغل في البيوت لو عايزة تعالي اشغلك شغل تاني بالملاين والموضوع م باخد اكتر من كم ساعة قلتي شنووو ،،،،طوالي ضربتو كف وجريت منو قروشي تعبانه فيهم والله م اخليهم وقلتا ليه اصابع يدك م كلهم واحد وفي ناس محترمة واحسن تعمل حسابك منهم ،،،طبعآ الكف وجعتو بقي يعيط انتي جنيتي وحدة غزره زيك وشغاله في البيوت وشغاله الا علي حسنت الناس تمد يدها علي انا وداير يمد يدو علي مسكتها منو قلتا ليه والله المره الجايه الا اكسرها ليك ،،،،طبعآ علي الصوت المدام جات طالعة وبقت تقول ليهو في شنو ي نادر قال ليها تعالي شوفي تربية الشوارع دي ترفع يدها علي انا،،،، المره جات غايره فيني دفترها قلتا ليها عالجي راجلك المريض اول بعدين غيري في الناس ،،،،قالت لي اوعك تجي تاني وجيبي القروش الشلتيها دي ،،،،قلتا ليها لا ي حلوه م حزرتي القروش دي انا م شحدتهم منك عشان تشيليهم مني ،،،انا تعبتا وغسلتا ودا تمن غسيلي واصلآ بيتك دا م بجي بيهو تاني وطلعتا بسرعه وخايفه قلتا لو لمو فيني الراجل والمره بطلعو عيني 😂 ،،،،طلعتا قلتا ليه الناس البكون عندهم حوجه وتخليهم لدرجة يجو يشتغلو في بيوت الناس ،،،الناس م ابتحترمهم ليه مفكرنهم ناس كعبين زول لو م محتاج اكيد م بتكبس في البيوت ،،،.
منال مشت المستشقي الدكتور قال ليها مبروك حامل جات كلمت حامد وفرحو شديد ومشو بيت نسيبتي يتعشوا معاها هناك ويتونسو ،،،،نسيبتي قالت ليهم انا براي تعالو اقعدو معاي انا ابيت مني عشان بناتها ديلك بس انتي غير واكيد ربنا برزق ولدي الولد علي يدك ي منال ي بتي ،،،،منال الموضوع حرقها وقالت في قلبها اجي اقعد معاكي انتي ي عجوز ي خرفانه عشان تقرفينا في عيشتنا وم ناخد راحتنا معاكي وعشان تمثلي علي دور الحمايه الشريره وتخليني اشتغل ليكي زي م كنتي بتعملي في منى ،،،،بس م حزرتي انا م مني وح تشوفي الادب من جديد علي يدي ،،،،قالت ليها لا والله ي عمتي احسن لينا بيتنا وبنجي نزورك طوالي ،،،نسي
بتي صرت وشها وقامت عشان تشوف العشاء لو طلع.
بعد نسيبتي طلعت حامد قال ليها هسي بتكون زعلت كان تتكلمي معاها بطريقه الطف شويه من كدا ،،،قالت ليهو شوف ي حامد انا من البدايه مفهماها ومفهماك اني مع نسيبه م بسكن وبعدين علي م اعتقد تمك بتفضل عيشتها براها عشان كدا خليها تعيش وانا بجي كل يوم والتاني بزورها وانا من حقي اسكن براي واخد راحتي في بيتي ،،،،قال ليها خلاص اسكتي اسكتي م تسمعك وتزعل اكتر بعدين نتناقش في الموضوع دا ونشوف نعمل شنووو ،،،،قالت ليهو اصلآ بسكت لكن الموضوع دا محسوم م بسكن معاها م بسكن.
طلعتا من بيت الناس القروش الادوني ليها م كانت كتيره بس الحمد لله جبتها بتعبي وعايزه اشتري بيها حاجه لي بناتي ياكلنها لاني عارفه احتمال من جن من المدرسه م يكون زول سأل فيهن ،،،مشيت لحدي السوق برجليني عشان م اركب مواصلات وانقصهن ولو حتي جنيه وكان الشي دا زي العسل علي قلبي لاني في ضحكت بناتي بشوف الدنيا ،،،،البيت بعيد من البيت لكن م شديد المهم وصلتا وشفتا الفي السوق شنووو لقيت ليهم حلاوه مشكله شلتها ليهن ولعبات من بتاعت الارض شكلهن مستعملات بس علي خفيف الوحده بي عشره جنيه شلتا ليهن تلاته وقلتا اكيد بفرحن بيهن وفضلتا قروش لي المواصلات بس وقلتا من بكره افتش شغل اكتر واطلع بدري عشان اخلي لي قروش في ايدي لي اليوم الأسود ،،،واقفه ومنتظره المواصلات شايفه ابرار واقفه بقيت انادي ليها بس شكلها م سمعتني مشيت عليها قلتا بلاش اعيط لحدي اقيف قدامها بس اتفاجئ ليك بعربيه سودا مظلله وقفت ليها وركبت واتحركت ،،،،قلتا ابرار دي ي ربي ماشه وين وبتعرف ناس عندهم عربات زي دا من وين خلاص م بوجع راسي ساي بعدين اسالها دا منو.
منال اتصلت لي صفاء قالت ليها اتخيلي المره المخرفه دي قالت دايرانا نجي نقعد معاها انا ناقصه اشتغل مش كفاية علي شغل بيتي عارفه بتحب تسيطر لكن انا م منى ،،،،،صفاء قالت ليها انتي متخلفه اوعك تفكري تمشي تسكني معاها بيتك احسن ليك ،،،،منال قالت ليها اصلآ هي جلينا منها المهم اخلي حامد يقتنع سكنا براهو احسن ولو امو جات قعدت عندنا كدا وجع الراس بجيهو ،،،،صفاء قالت ليها انتي وشطارتك تاني واستغلي موضوع الحمل دا وانك م ابتدوري زول يسكن معاك وكدا ،،،،وبعدين ي بنتي راجلك دا موهوم بحكايت انو انتي بتجيبي ليهو الولد يعني بعمل ليكي الأنتي عايزه ،،،،منال قالت ليها تمام بشوف البحصل شنو وبحكي ليك.
وصلتا البيت بناتي جو جارين وحضنوني ،،،،سقتهم وسلمتا لي ناس البيت ودخلتا معاهم الغرفه طلعتا ليهم اللعبات فرحو بيهم وكانو مطلعاهم ليهم من الكيس ،،،،بتي الصغيره قالت لي امي من جينا من المدرسة مافي زول ادانا ناكلو جيعانين ،،،حننوني شديد طلعتا الحلاوه قلتا ليهم اكلوها لحدي اشوف ليكم أكل ،،،،.
بليل منتظره ابرار لحدي عشره م جات وناس البيت كلهم دخلو ينومو وكانو م عندهم بت وفتاه برا البيت بعدي شووويه جات داخله وطوالي علي غرفتها لحقتها قلتا ليها عايز اتكلم معاك.......
يتبع
_صبر 8
بقلم منى الهادي 💜
معليش علي تأخير البارت ،،،، بس بعوضكم  بكرة ،ان شاء الله،،،محباتي 💜
الجزء 8
قلتا ليها يابرار كنتي وين لحدي الزمن دا،،،، قالت لي بسم الله انتي م نمتي مالك ،،،قلتا ليها كنتا منتظراك تجي ،،، قالت لي مفتكره نفسك امي ولا ابوي امي وابوي م اهتمو ولا سالو م جيت بدري مالي ولا في زول فيهم بنتظرني لحدي اجي بعملو العايزين يعملوه كلهم وبدخلو ينومو عليك الله اختيني كدا ولا كدا ،،،،قلتا ليها خلينا من كلامك دا كنتي وين لحدي الزمن دا ،،،،قالت لي منى احسن ليك تنزلي من راسي احسن والله اخليك تندمي ،،،،قلتا ليها انا اختك ي ابرار وخايفه عليكي عشان كدا مهتمه بيك شديد كوني صريحه معاي ووالله م بتندمي ،،،،قالت لي انا ندمانه اني شايفه خلقتك دي كل يوم خلي الحاجات التانية ،،،قلتا ليها ربنا يسامحك اها انسي كنتي وين لحدي الزمن دا قبيل شايفك راكبه في عربية باين انها بتاعت واحد غني شديد بتعرفي ناس زي دا من وين لمن تركبي معاهم عرباتهم ،،،،ابرار من سمعت كلمة عربية لونها اتخطف قالت ليها وشفتني وين ي ستي ،،،قلتا ليها مشيت السوق عشان اشتري حاجات وبعد اشتريتهم وجيت عشان اركب المواصلات شفتك ناديت عليك م سمعتيني قلتا امشي عليك شايفه في عربية جات وقفت ليك وركبتي فيها اها قولي لي دا منو الركبتي معاهو دا ومشيتو وين ،،،،قالت لي لا بتكوني شايفه غلط بس دي م انا ،،،،قلتا ليها انتي مفتكره اني بتوه منك وبعدين ياها نفس اللبسه الكنتي لابسها معقولة وحدة بتشبهك ولابسه نفس ملابسك قولي كلام بدخل العقل عليك الله ،،،،ابرار قالت هوي ي ابرار شوفي ليكي حاجه اطلعي بيها من البومه دي والا نهايتك ح تكون علي يدها ،،،،قلتا ليها شوفي ي منى انا اتحملتك كتير والشي دا علي عكس طبيعتي واحسن ليكي تختيني وم تدخلي في خصوصياتي ،،،وانا الصباح بتكلم مع امي وابوي يشوفو صرفه في حكايت التجسس العاملها علي اليومين دي ،،،،قلتا ليها والله ي ابرار انا م عايزه اتجسس عليك ولا حاسداكي علي حاجه كل ما في الأمر انتي بت ولازم تعملي حسابك لانو اقل حاجه الناس غلط شافوها ح تدمر حياتك بالمره ،،،،والوحده فينا م عندها غير سمعتها ،،،،قالت لي انتي بتتكلمي عن السمعه م تنسي انتي مطلقه ومطرودة ببناتك من البيت ،،،وين السمعه الكويسه الفي قصتك ياست منى ،،،انا متحرره بعيش حياتي زي م عايزة ومافي زول بقدر يقول كلمة عني او يقول لي تلت التلاته كم ،،،انا عايشه بدون قيود قولي لي انتي القيود والمسكنه خلتك تكسبي شنو كسبتي بيت عديل ولا راجل عديل ولا ناس عديل ،،،،بالعكس الناس كلها بتستغلك عشان مسكنك دي اي زول بشيل العايزو منك وبقول ليك اي كلمة عايز يقولها ليك وهو عارف انك م بتقدري تعملي ليهو حاجه ،،،،انتي عارفة ي مني لو كان من زمن ابوي قال عايز يعرس ليك وانتي طفله وقفتي في وشو وقلتي ليه انك م بتتجوزي ،،، م كان عرستي ليك راجل عرس بفوق ليكي وكمان طردك انتي وبناتك من البيت وم كان ربنا حكمك ليك بتلاته بنات بتكوسي وبتكباسي في البيوت عشان تاكليهن بس اكل في بطونهن ،،،،قلتا ليها انا راضية بنصيبي وخلينا فيكي انتي لو م قلتي لي بتمشي وين مطره اتكلم مع ابوي واقول ليهو الحكايه دي ،،،لزتني طلعتني برا وقالت لي الصباح بحدد معاكي حكاية التجسس العاملها علي دي وقفلت الباب.
رجعتا غرفتي وقعدته في السرير وبعاين لي بناتي معقولة كلام ابرار صح وانا الخارب علي في دنيتي دي كلها طيتي الزايده ،،،،معليش ي بناتي عذبتكم معاي من وانتو صغار ،،،طيب ليه الحياه دي الزول الطيب م بتقدر فيها مع انو الزول م بقدر يختار قدرو ،،،ربنا هو البدبر كل شي بدبر منو اللازم يكون غني ومنو الازم يكون فقير ،،،ليه ربنا م ادانا ولو شي بسيط من الاداهو لي الغنيانين ،،،دا شنو البتقولي فيهو دا ي منى ربنا هو العليم بكل شي وهو البوهب قومي صلي ليك ركعتين وادعي انو ربنا يفرجها عليك ،،،،مشيت اتوضيت وجيت صليت وم حسيت الا بي نفسي نايمة في المصلاية.
صحيت الصباح علي صوت عوة طلعتا اشوف في شنووو ،،،لقيت ابوي وعمتي ومعاهم ابرار اظنها ابرار قالت ليهم اني بدخل في خصوصياتها ،،،،عمتي قالت لي بركه الصحيتي لو عايزه تقعدي في البيت دا م تدخلي في حيات بتي اوعاكي انا عارفه بتي بتمشي وين وبتجي من وين ،،،ولعلمك هي م ابتعمل اي مشوار قبل م تقول لي هي عايزه تعملي شنووو ،، ،قلتا ليها انا ي عمتي م بكره ابرار ولا بكره زول فيكم بس كل ما في الأمر بشوفها بتجي متاخره بليل شديد عشان كده بسالها ،،،،ابرار قالت انا كلمتا امي اني بمشي الداخلية عشان اذاكر مع صحباتي والزمن باخدنا وم بنحس بالزمن مع ضغط المذاكره ،،،وبعدين انتي ح تعرفي الكلام دا من وين انتي م قريتي عديل اصلآ ،،،قلتا ليهى اااي نعم انا م واصلتا وانتي الواصلتي بس قلتا ليك لو زول شافك جايه متاخره بطلع كلام م كويس عنك ،،،،عمتي قالت لي انا الحله دي اي زول ماسكه عليهو زله وقطع ليسانهم زول يقول علي بتي كلمه المهم كلمتك لو عايزه تقعدي في البيت دا ابعدي عن بتي ،،،،بقيت اعاين لي ابوي عشان يفتح خشمو ويدافع عني بس ولا كلمه في
صالحي م قالها قال لينا والله الزول كرهتو البيت دا من المشاكل وطلع ،، قلتا ليهم اسفه م بدخل في حياتكم تاني ومشيت من قدامهم ،،،ابرار قالت لي احسن.
نسيبتي قالت عيانه ورسلت لي منال قالت تجي تقعد معاها ،،،منال كانت دايره ترفض بس حامد قال ليها الا تمشي ،،،مشت هناك وبقت تنقنق قالت بناتها مالهن م بجن يرعن امهن انا مجبوره عليها يعني ،،،الله ياخدها ويريحها ويريحنا منها ،،،،مشت ليها عملت ليها مكمدات وشوربه وقالت طالعه قالت ليها عليك الله ي منال ي بتي تعالي عصري لي رجليني ديل شويه ،،،بقت تطنطن والله ي نسيبتي انا تعبته خلاص الدكتور قال لي م تتعبي كتير انا في بيتي حامد بقي م بخليني اشتغل انتي نومي وم ابتحسي بشي او خلي اتصل ليكي لي وحدة من بناتك تجي تفعد معاكي لحدي م تبقي كويسه ساي ابيتو منى هسي لو كانت قاعده كان ريحتنا من التعب دا شووويه ،،،،نسيبتي قالت ليها بناتي لو كان بقدرن يجن م كان اتصلتا ليكي وحده بعيدة ووحده ولدها صغير ومرضو كتير م ابتقدر تطلع بيهو ،،، قالت ليها والله انا م مجبوره اتحمل مسؤلية بيتين وانا حامل ولدك يجي يشوف ليه طريقة معاكي

نسيبتي ياداب بدت قلاوتي تظهر ليها اول لو مرضت اتجاري فيها ليل نهار وبخلي بناتي عشان اقعد عندها واشتغل ليها ولو م بقت كويسه م برجع بيتي وحتي بقت تبقي كويسه بعمل الأكل وبرسلو ليها ،،،لكن فعلآ خير تعمل شر تلقي كل مافي الأمر انها زعلانه عشان جبتا لي ولدها بنات بس طيب الشي دا انا لو بيدي كان غيرتو بس م بيدي ولو خيروني الف مره بختار بناتي.
نسيبتي قالت شكلي غلطه لما قلتا لي حامد يطلق منى كان اخليها قاعدة علي الأقل تخدمني ،،،،يعني بعد مرضها وبعد عرفت منال مستحيل تحن علي حالها يوم لسه عايزاني بس عشان اشتغل ليها.
ابرار وهي في الجامعة
ي نور مية مره قلتا ليك الولد دا بحبك وعايزك لي قدام يعني م بلعب بيك وم تنسي دا ود عميد الكلية يعني ناس هاي كلاس ،،،،نور قالت ليها انتي مش من البداية قلتي بتحبي ومستعده تعملي اي حاجه عشان توصلي ليه طيب الجد ليك شنو هسي عشان تخليني ارطبت بيهو ،،،،قالت ليها اااي كنتا بحبو واي حاجه بس لما قربتا منو عرفتا انو م بحب غيرك وصراحه الولد حنني مع انو هم ناس هاي كلاس والبنات بترمن في رجلينو بس هو م شايف ولا عايز غيرك انتي ولما شفتو كدا  قلتا لازم اساعدو ،،،،نور قالت ليها صراحه كلامك م اقنعني نهائي بس ماشي ي ستي بحاول افكر في الموضوع مع انو كنتا رافضه الفكرة دي تمامآ ،،،،ابرار ابتسمت وقالت ليها وان شاء الله توافقي يارب وح تكوني اخدتي احسن قرار في حياتك ،،،،نور زحتها منها وقالت ليها ان شاء الله وقالت ليها يلا ماشه المكتبه عشان اذاكر الامتحانات قربت انتي م ماشه ،،،،ابرار قالت ليها م عندي نفس هسي لقرايه امشي انتي وانا بعدين بذاكر ،،،نور ودعتها ومشت علي المكتبه.
نور دي بت بسيطة شديد وابسط من البسيط قلبها طيب وبتخاف من العلاقات شديد انسانه شبه منطويه لانها م بتحب تتعلق بالناس شديد عشان خاته في راسها انها ح تفقدهم زي م فقدت ابوها ،،،ابوها متوفي وعندها اخت تانيه ممتحنه الشهادة امها بتشتغل في سوبر ماركت والحمد لله حالهم مستور ،،،هي حلاتها شديد اي ولد بشوفها بعجب بشخصيتها وبساطتها ،،،نهائي م بتدي ولد فرصه في حياتها ،،،م عندها صحبات غير ابرار ،،،بس ابرار م قدرت الصحوبية ولا العشره وبتحاول تخلي طارق يصل ليها وياخد منها العايزو زي م عمل معاها هي ،،،،طارق الشي الخلاهو متعلق بنور انو حاول يصل ليها وهي صدتو وهو بكره زول يقول ليهو لا علي حاجه ودائمآ بسجل لي البنات مقاطع فيديو وبستفذهم بيهم عشان يجيبو ليهو البنات زي م عمل مع ابرار.
بعد نور مشت ،،،ابرار طلعت التلفون واتصلت علي طارق قالت ليهو عايزه الحلاوه ،،،قال ليها م تقولي لي نور وافقت ،،،،قالت ليهو م لنهاية لكن قالت بتفكر في الموضوع ووعد ي سيدي م احل عن راسه الا بعد اجيبها ليك في شقتك ،،،،قال ليها طيب ياستي الحلاوه بتصلك لما اخد كل العايزو وياريت تحاولي تجيبيها سريع عشان انا زهجتا ولو زهجتا بتعرفي بعمل شنووو وقفل ليها الخط في وشها ،،،قالت والله ي طارق لو م كنتا ماسك علي زله كان وريتك النجوم عز الضهر.
طارق عندو سته سنه م اتخرج من تجاره وهو ود عميد الكليه يعني بعمل العايزو بدون م زول يقول ليهو تلت التلاته كم ودائمآ بركز علي البرالمه عشان بكونن م سمعن عن عمايلو وبنبهرن بعربيتو وشكلو الحلو.
نور وهي في المكتبه جات انفال قعدت جنبها قالت لي نور ممكن اتكلم معاك شووويه ،،،نور قالت ليها لو سمحتي دا م مكان لي الكلام بعدين نتكلم ،،،انفال قالت ليها لا وعلي شنو وو عندي فتره بقول عايزة اتكلم معاك ابرار بتخليك تهربي مني بس عايزه اقول ليك حاجه وحده ي نور احسن ليك ي نور تبعدي عن ابرار عشان في بنات شافنها بتطلع شقه مشبوهه وكل الفي الجامعة بتكلم عنها وقامت خلتها ،،،،نور بقت تفكر ي ترا الكلام دا صح ولا لا ،،،تاني طردت الافكار دي من راسها وقالت اهم شي انك تنجحي ي نور واي حاجه تانيه بتتحل.
منال عملت نفسها عيانه وم قادره تقوم من السرير عشان حامد م يقول ليها امشي اقعدي مع امي واشتغلي ليها لحدي م تبقي كويسه ،،،،حامد يحمر يدنقر م مشي الشغل الليله ومشي لي امو قعد جنبها (عجبني ليهو)
صفاء مواصله تحريش مع منال وتشيل وتملا ليها في راسها ،،،ومنال بتنفذ بالحرف الواحد.
الليله مشيت اشتغلتا ولقيت نسوان كويسات شديد واي وحده بتديني حاجه براها وفي وحده قالت لي يومي تجيني وبديك الشي البعجبك ورجعتا البيت مبسوطه شديد ويوميآ علي الحال دا لحدي في وحدات بقن صحباتي وحالي ماشي ميسور والحمد لله واهم شي بناتي مواصلات دراستهن وبحاول اعمل ليهن كل الاتحرمتا منو انا لانو الحرمان دا صعب شديد الله لا يوريكم ليهو.
يوم بناتي بعد رجعن من المدرسه استاذنن يلعبن برا مع بنات الحله ،،،،وانا اليوم دا م مشيت الشغل ،، جات المره ضربت لي الباب قالت لي الحقي بتك رجعت فيها كارو بتاعت مويه وعوقتها في رجلها طلعت كاني مجنونه وجريت عليها

جريت وم عارفه الاتعوقت منو في بناتي ،،،جريت لقيتها بتي الصغيره وبتعيط من راسها وفوق شلتها دخلتها جوا لقيت زول مافي ابوي تلفونو مقفول وعمتي طلعت وم عندها تلفون ومافي زول اتصل عليهو غير حامد ،،،اصدق احمر ادنقر مافي طريقة غير اتصل عليهو ،،،في النهايه دي بناتو ،،،اتصلتا عليهو قال لي متصله علي شنووو ،،،قلتا ليهو قبل اي شي بتك دي اتعوقت ومافي زول بوديها معاي الدكتور غيرك تعال سوقها ،،،،قال لي بتي من يومك الطلعتيها من البيت دا م بقت بتي ،،،وقفل لي الخط في وشي يعني بفوق لي انو خليت كرامتي تداس عشان بتي يعمل فيني كدا.
جا راجل الجيران شالها ركبها في عربيتو وانا فتشتا قروش وركبتا معاهو وودانا لحدي المستشفي ووقف معانا لحدي جبصوها ليها وجابنا البيت شكرتو شديد وقلتا في قلبي انت عملتا الما عملو ابوها بس خليهو والله الا اشفي قليلي فيهو.
جا ابوي لقي رجل رميساء مجبصه قال لي مالها حصل عليها شنووو ،،،دموعي جات جاريه قلتا ليهو ضربه سيد المويه انت وين كنتا وتلفونك كان مقفول وم عرفتا اعمل شنووو الا راجل الجيران ساعدنا ،،،طلع تلفونو قال لي معليش يابتي قفلتو ونسيت افتحو وهسي اخدتا لي ساعتين عشان اجي ارتاح فيهن وارجع ،،،مريم وين ،،،،قلتا ليهو عمتي طلعت وم عارفها مشت وين اصلآ ،،،تاني م عبرني بكلمة ،،،قال لي لمن تجي انا عندي معاها حساب تاني كيف تطلع بدون م نكون عارفين هي مشت وين ،،،،قلتا ليه في قلبي هي هينه ي ابوي اعرف بتك بتمشي وين اول.
بعد ساعه عمتي جات داخله شايله ليها كيس صغير في يدها ،،،ابوي قال ليها كنتي وين ي مريم ،،،،قالت ليهو من بتين بتسالني ماشه وين وجايه من وين ي حسن ،،،،قال ليها من الليله انتي عارفه هسي الحصل شنو في البيت دا من وراكي ،،،،قالت ليهو م عرفتا ولا دايره اعرف كنتا مع سامية اختي ارتاح من الدوشه البقت في البيت دا شووويه ،،،،قال ليها هوي ي مريم الله يهديكي من المشي الساي دا ،،،قالت ليهو اجي ي حسن مشي شنو الساي انت وحات الله دا م كلامك دا كلام بتك دي مش دايره تخرب علينا بيتنا العامر بس بعد م خربت بيتها ،،،قال ليها هوي ي مريم وطي صوتك دا البت م تسمعك هي م ناقصه والفيها مكفيها ،،،قالت ليهو لا لا والله خليها تجي تسمع من هي جات في البيت دا الحصل فيهو شنووو ،،،سمعتا الصوت جيت جاريه قلتا ليهو خير ي ابوي وعمتي صوتكم دا الجيران كلهم سمعوهو ،،،عمتي قالت لي تعرفي لي التصنيت وزرع الفتن م قدرتي تفتني ابرار في ابوكي دايره تفتنيني انا مش ،،،قلتا ليها والله انتو بتتكلمو عن شنو زاتو م عارفه ،،،،قالت لي اااي اااي اتمسكني واعملي انك م عارفه شي ،،،،شوفي هنا انا وانتي بيت واحد م بلمنا تاني وي انتي وي انا في البيت دا ،،،وانت ي حسن قرر ي بتك ووبناتها في البيت دا ي انا ،،،،قال ليها هوي ي مريم انتي دايره ليكي طريقه تطلعك من البيت دا مش لكن كان ماشه الا امشي ،،،لكن بتي ببناتها الصغار ديل م عندها م كان بتمشي ليهو انتي عندك اخوانك واخواتك قاعدين كان بتمشي الا امشي ،،،،قالت ليهو تفضل بتك علي انا الخدمتك السنين دي كلها ،،،لمت ملابسها وجات طالعة قالت لي م تتوقعي اني اخليك تتهني والله م اريحك وطلعت مشت ،،،،ابوي حضني وقال لي سامحيني ي بتي عارف اني م حصل وقفتا في صفك يوم ،،،بكيت وحضنتو علي شديد ودي المره الأولي البحس بيها انو بجد عند اب ،،،والمره الأولي الربنا نصفني فيها.
جات ابرار من الجامعة بقت تنادي ي امي ي امي ،،،،قلتا ليها امك مافي ، ،قالت لي وانتي مالك م مشيتي الشغل الليله ،،،قلتا ليها رميساء وقعت عوقت نفسها وقعدتا معاها ،،قالت لي ايوااا تمام امي مشت وين قلتا ليها مشت بيت خالتك ،،،قالت لي ليه لزمن دا م رجعت حكيت ليها باي شي قالت لي يعني ابوي فضلك علي امي مش ،،،قلتا والله انا جيت لقيتهم بتشاكلو قلتا ليهم يوطو صوتهم عشان الجيران كلها سمعت ،،،امك فكرتانو انا حرشتا ابوي عليها وابوي قال هي بقت تطلع كتير وم بتكلمو عشان كدا ،،،قالت لي امي مسكتك ولمتك في بيتها واعتبرتك زي بتها وتجي في النهاية تكافيها بالطريقة دي ،،،،قلتا ليها انا ي ابرار كرهتا حاجه اسمها تبرير وانتو م بتصدقوني نهائي انا علي فكره انسان وعند مشاعر حسو بي شويه يااااخ وطلعتا وخليتها.
انا ي صفاء عمتي دي تعبتا منها خلاص وتاني بعد كدا والله ولا بشتغل بيها ولا بتعب عشانها مش هي عندها بنات ليه انبلا بيها انا ،،،،صفاء قالت ليها وراجلك دا قاعد ساي يعني م يمشي يكلم اخواتو يجن يقعدن مع امهن هسي لو انتي كنتي مافي ومنى مافي كان بناتها بلمنها ولا بقعدن يبلنك بيها زي دا ،،،هوي ي صفاء الناس ديل لو لقو مره مسكينه بطلعو ليها في راسها وبستغلوها زي م عايزين لكين الزول يديهم العين الحمراء بس ،انتي قايله انا لو كنتا في مكان منى دي بخليهم يعملو فيني كدا عشان جبتا ليهم الا بنات والله اخليهم يصرفو علي بناتهم بالمحكمة ولو حامد دا كان م بصرف علي بناتو م سجنتو م يكون اسمي منال لكن لقو مني
مسكينه بس ،،،صفاء قالت ليها م تكوني حنيتي عليها بس م تنسي الضرب الضربتنا ليهو ،،،اااي ضربتنا بس م تنسي بسبب مد يدها علينا حامد طلقها ورامها هي وبناتها رميت الكلاب ،،،قالت ليها يختي م تكضبي علي نفسك م طلقها بسببنا نحنا طلقها بسبب امو قالت ليهو م عافية ليك لو م طلقتها ،،،،منال قالت ليها لو مهما كان السبب المهم انو طلقها ويوم داك اتصلت ليهو قالت ليهو رميساء ضربتها الكارو ولا اشتغل بيها وقفل ليها الخط في وشها اختك مسيطره يابت م يتخاف عليها ،،،،صفاء قالت ليها اقدري سيطري علي نسيبتك يختي والله ي منال لو م عملتي ليك خطه واثبتي انو نسيبتك دي م بتريدك تخلي حامد يطلق زي م طلق منى وياهو قلتا ليكي ،،،،بس مع كلامها حامد جا خاشي قال ليها انتي بتقولي في شنو ي صفاء......

حامد كفت صفاء قال ليها يعني انتي البتملي لي منال راسها مش شفتي تطلعي من هنا وم عايز اشوف وشك تاني ولو اختك اشتاقت لي تحريشك بخليها تجي تقعد معاكي هناك ،،،،صفاء اتناولت توبها براحه وطلعت حامد قبل علي منال قال ليها شوفي هنا ي منال لو عايزه بيتك م يتخرب م تسمعي ملام اختك دي وم عايز اشوفها عندي هنا تاني ،،،وختي في بالك امي دي انا مسؤل منها لحدي م تبقي كويسه ،،احمدي ربك سمعتا كلامك وم خليتك تقعدي عندها بالمره احسن ليك تمشي تقعدي معاها لحدي م تبقي كويسه وبعدين اقعدي في المكانات العايزه تقعدي فيها ،،،،قالت ليهو طيب بقعد معاها لحدي م تبقي كويسه وبكدا حامد هدا شويه وطلع برا البيت.
قالت اذا كان انا سايرتك م بعني اني بنفذ ليك العايزو امك بقعد معاها لكن بخليها تندم علي اليوم الطلبت منك فيهو اجي اقعد عندها وامارضها اليتها بالمرض ،،،،لملمت ليها غيارين في شنطتها ومشت علي بيت نسيبتها.
نور جات بتسال في ابرار قالت ليها ابرار عايزه اسالك ،،،ابرار انت صح قاعده تمشي شقق مشبوها ،،،ابرر بخلعه دا كلام شنو ي نور شقق شنو المشبوها الانا بمشي ليها ،،،قالت ليها البنات قالو لي شافوكي وانتي خاشه شقه مشبوها ،،،،قالت ليها هوي ي نور انتي صحبتي ومن المفترض ثقتك فيني تبقي اكبر من كدا وانتي عارفه الكليه دي في بنات كتير م بريدني عشان كدا بطلعن عني اشاعات من النوع دا ،،،،قالت ليها بتمنا تكون دي اشاعات ي ابرار لانو لو بقت حقيقة انا بندم علي اي لحظه صاحبتك فيها وانتي ح تنسي حاجه اسمها نور ،،،،ابرار قالت ليها لا ان شاء الله اشاعه ،،،،قالت ليها طيب ان شاء الله يلا انا ماشه الاستراحه ماشه معاي ولا امشي ،،،ابرار قالت ليها لا امشي بلحقك عشره دقايق كدا ،،،نور قالت ليها تمام خشت الاستراحه لمن فيها انفال وشلتها ،،،،انفال قالت ليها اها سالتيها ،،،،نور قالت ليها اااي وقالت مافي كلام زي دا وانا الصراحه مصدقاها لانو فعلآ في ناس كتيره في الكليه دي م بتريدها وانتو بنات زيها وعارفين البت غير سمعه م تسوي طيب ليه بتخربو سمعت بت زيكم ،، ،انفال قالت ليها والله انتي طيبة شديد ي نور الزي ناس ابرار ديل م بتهمهم حاجه اسمها سمعه ولو نحنا م عارفين انك بت بريئه وعايزة تتخرجي بدون شوشره وتساعدي امك م كان كلمناكي ،،،نور قالت ليها والله بقيت م عارفه اصدق منو واكذب منو ،،،،نطت مساجد صحبت انفال قالت ليها شوفي هنا ي نور نحنا م عايزين منك ومن ابرار شي ولا في بينا وبينكم تار عشان ناخدو منكم ولا نخرب سمعتكم عند بعض ونخليكم تشكو في بعض كل ما في الأمر ابرار دي وحده كعبه شديد وضيعت كتير من البنات في الكليه دي وم كنا عارفين انها بتدخل شقق مشبوها الا بعد الاولاد راقبوها وعرفو انها بتدخل شقه مشبوها م عرفو الكان معاها منو بس الا م يجي يوم والكليه كلها تعرفو ونحنا حزرناكي وانتي عليكي الباقي ولو عايزه تصدقي صدقي ولو لا خليك بس بعدين م تجي تغني ظلموني كويس ومشن وخلنها ،، ،نور صلحت مكياجها وشويه جاتها ابرار وطلعن بعد كدا.
ابرار اتصلت لي طارق قالت ليهو يقيف بعيد عشان نورم تشوفو بعد تركب نور المواصلات بعدين يجي ،،،،نور قالت لي ابرار انا ماشه البيت انتي ماشه ولا عندك مشوار تاني ،،،،قالت ليها لا امشي انتي وانا جايني ود خالتي ماشه لي امي هناك انتي عارفه انها هناك معاهم (ابرار من يوم امها من طلعت من البيت م اتصلت ليها ولا فكرت تمشي ليها) نور قالت ليها تمام براحتك ودعتها وركبت المواصلات ومشت علي البيت ،،،،ابرار اتصلت لي طارق جا وقف قدامها وركبت معاهو ومشت الشقه ،،،،في الشقه قال ليها اها ي ابرار م انجزتي لي لي يوم الليله في موضوعي مع نور زي م وريتك انا بكره اصبر كتير لو م بتقدري تجيبيها عديل ممكن نخطفها عادي ،،،،ابرار وقفت فوق قالت ليهو لا لا كدا ممكن تتكشف ببساطته وانا انكشف معاك خلي انا شويه شويه بلين راسه وبجيبها ليك لحدي عندك ،،،،اهم حاجه تحبك الاول وبعدين جرجرها لحدي هنا ،،،،قال ليها اما نشوف ،،،،شويه كدا الباب ضرب مشي طارق فتح الباب لقي نور ومعاها انفال وباقي صحباتها.....

نور قالت لي طارق انت يعني مربط مع ابرار ومخططين تدخلوني معاكم في لعبتكم صاح ،،،مع الكلام دا ابرار جات طالعة تشوف طارق اتاخر مالو لما جا يفتح الباب ،،،وطبعآ وشها لمن اتغير لما شافت نور وباقي البنات (صراحة منظرها كان بيش قاعدة ليها مع ولد في شقه براهم) جات دايرة تتكلم نور ادتها كف قالت ليها ي تافهه لما انتي بتحبيهو وبتقعدي معاهو وبتعملي معاهو الانتي عايزه عايزة تورطيني معاهو لشنو انا ندمانه م سمعتا كلام البنات الكان بتقال فيكي ي خساره ي ابرار كان نفسي اعتقادي فيكي يطلع صحيح وخلوهم ومشو في الشارع نور قعدت تبكي قالت والله انا ندمانه انو يوم من الايام فكرتا اثق في وحده زيها ،،،يعني كانت مخططه مع طارق طيب انا ازيتها في شنو عشان تفكر تسلمني لي الولد بيدها زي م سلمت ليهو نفسها ،،،،انفال قالت ليها اوعك امسحي دموعك دي والمهم انك كشفتي الحقيقة وعشان انتي زوله طيبة واهلك زول طيبين ربنا م ارد انو يحصل ليهم كدا في بتهم ،،،،بس انتي اتعلمي من اليوم م تثقي ليكي في زول ساي ،،،نور قالت ليها ان شاء الله.
بعد ناس نور مشو طارق قفل الباب وضرب ابرار كف قال ليها انا مش ميه مره قلتا ليكي في زول كان براقبك بس انتي قلتي لي مافي زول بعرف مكان الشقه ،،،،اها اشربي ي ستي بكره الجامعة كلها ح تحكي عننا نحنا الاتنين وبكدا فقدتا فرصتي في نور ،،،،ابرار قالت ليهو نور نور انت م هاميك غيرها ياخ شوفني انا الحبيتك وضحيت بي كل شي عشان اكون بس معاك ،،،،ياخ انا سمعتي م همتني ،،،بكرهك ي طارق انت عارف بكرهك من كل قلبي كفاية بسببك خسرتا نفسي وخسرتا صحبتي البت الوحيدة الصدقتني وكانت م بتصدق اي كلام بتجاب ليها عني ،،،،قال ليها وانتي عارفه من البداية اني م بحبك وم تنسي ي ستي انك كنتي عارفة انو مرتبط ببت تانية وبتقابل معاها وانتي بحكم بتاخدي العايزاهو قلتي عايزة تصلي لي وياهو وصلتي اها تاني عايزة مني شنووو ،،،انا بحبك ي طارق بدليل انو كل العملتو فيني لسه قاعده معاك وعايزاك ،،،،قال ليها خلينا من حبك اها نحنا ح نعمل شنو ،،،قولي لي ،،،،ابرار قالت ليهو انا م بمشي الجامعة بكره بس ،،،،طارق قال ليها لا بلعكس لازم انتي تمشي عشان تسبتي لناس انو كل الممكن يتقال عنك غلط ،، ،قالت ليهو بس ،،،قال ليها م عايز اسمع منك كلمة تانية قلتا ليك تمشي معناتو تمشي ،،،،قالت ليهو طيب وانت قال ليها لا انا عندي شغل عايز اخلصو انتي امشي وتعالي احكي لي بكل الجديد ،،،،قالت ليهو تمام يلا هسي ماشه البيت.
ماجد جا داخل لقي منال مخليه كل الشغل وبتتكلم بالتلفون قال ليها بتتكلمي مع منو بقت تتلبك ،،،قالت ليهو بتكلم مع امي ،،،،قال ليها شوفي ي منال انا م بقول ليك م تتكلمي مع امك ولت بقول ليك م تمشي تزوريها بس اتاكدي لو امك وصفاء حرشوك وانتي عملتي عكس الانا بقولو اتاكدي اني برسلك ليهم تقعدي بعدلك ،،،،قالت ليهو ان شاء الله م بحصل غير الانت عايزو ،،،قال ليها تمام ختي لي الغداء.
ابوي قال لي م تمشي تشتغلي تاني وخليكي مع بناتك صغار ومحتاجتنك وانا الفيهو القسمه يومي بديكي ليهو ،،،قلتا ليهو كويس ،،،عمتي من يوم م مشت بيت اختها م منها خبر وبسال منها ابرار بتقول لي م مشيت ليها لكن بمشي ليها ويوميآ علي هذا الحال ،،،،.
الصباح
ابرار ادوشت ولبست ملابسها بس كانت متردده كده في انها تمشي ولا لا ،،،،تاني قالت هوي امشي ي ابرار م تنسي انو طارق مسجل ليك فديوهات عديل زي البنات الغيرك وطول م انتي بتطاوعيهو انتي في امان وسرك مندفن ،،،،طلعت ومشت ومن عتبت باب الجامعة اي اتنين بتغامزو براهم وبضحكو وهي عملت نفسها م سامعه.
دخلت القاعة وبرضو نفس الشي وفي ناس متفاجئين انو ابرار جات حضرت محاضره الليله اول دائمآ بتقعد برا ،،،،اتلفتت شافت نور نور حمرت ليها وقبلت منها غادي.
ابرار طول المحاضرة م مركزه ومنتظره نور تطلع عشان تبدأ تكذب ليها وبقت تخطط ح تقول ليها شنووو ،،،،المحاضره طلعت والكل طلع ابرار فتشت نور م لقتها عارفاها بتقد وراء القاعات مشت لقت معاها ناس انفال ،،،،نور من شافتها قامت عايزة تمشي ابرار جرت مسكتها قالت ليها انتي لازم تسمعيني ي ابرار وجودي هناك كان بالصدفه وناس انفال ديل هم العايزين يوقعو بيناتنا عشان شافو صداقتنا حلوه هم اصلآ بغيرو مننا من زمان ،،،،نور ضربتها كف قال ليها لي متين عايزة تستمري في كذبك علي دا انا كرهتك ي نور سامعه كرهتك ،،،،ابرار رجعت ليها الكف قالت ليها انا اتحملك كتير علي فكره والشي دا عكس طبيعتي اااي كنتا بكذب ليكي وم عارفة طارق دا العاجبو فيك شنو مع انك م زايده عني ولا بشي ،،،،نور قالت ليها الحمد لله كشفتي حقيقتك بيدك يلا م عايزة اشوفك تاني ،،،ابرار قالت ليها ولا انا في ستين غلطانه كنتا عايزة ابرر لي وحده زيك ومشت وخلتهم ،،،طلعت التلفون عايزه تحكي لي طارق بكل الحصل بس مافي زول برد بقت تتسال انا طارق دا من امس بليل بتصل ليهو ومافي رد ودا طبعآ اول مره يعملها ربنا يستر .
بليل في
شقه طارق
طارق بعد ابرار طلعت الباب ضرب فتح الباب لقي محمد واقف وعيونو بطير شرار ،،،،محمد دا صاحب طارق بس م بتعجبو العمايل البعملها طا ق مع البنات دي.
طارق قال ليهو عايز شنو جايني الليله ،،،،محمد قال ليهو علاقتك شنو بتنزيل اختي ،،،طارق اتهجم قال ليهو شنووو ،،،،قال ليهو مش عيب انو الواحد يعتدي علي اخت صحبو ويسجل ليها فديو ،،،،محمد اتلعسم م عرف يعمل شنووو ( طبعآ طارق كان بحاول يجرجر تنزيل بس لما م جات معاهو خطفها وخدرها وعمل العايز يعملو لما صحت لقت نفسها في موقف لا يحسد عليه وطارق واقف قدامها وبهددها بالفديو انو ينشرو ،،،،تنزيل بعد تحقيق من محمد قالت ليهو هو بس عشان يتصرف لانو ناس بيتهم كلهم متهورين واحسن واحد فيهم محمد بس هي م عارفه انو الراجل م برضي بشرفو لو مهما كان هادي بفكر بجنون م بفكر بعقلو)
طارق قال ليهو ي زول انت عارف صحبك لو عجبتو بت م بخليها وغصب عنها بجيبها ،،،،محمد الكلام استفذاهو بقي يكفت في طارق بطريقة جنونية وطارق لسه بستفذ فيهو ،،،،طلع السكين من جيبو وطعنو بيها خلاهو سايح في دمو وجري يفتش في الشقه عن الشرايط بتاعت الفديو لحدي م لقاها تلفها كلها وجري شال السكين وطلع خلاهو بلفظ الفاظو الأخيره.
واحد من الجيران شاف دم سايل من تحت عتبت بيت طارق طوالي اتصل بالشرطة تجي تشوف الحاصل شنو الشرطة جات سريع لقت طارق مات خلاص ،،،سلاح الجريمة مافي غطوهو في مكانو ،،،،الشرطي شااف التلفون في التربيزة القدام الأريكة شال التلفون وعلي حسب حظ ابرار الزفت التلفون كان فاتح بدون نمط ،،،فتش سجل المكالمات لقي اخر مكالمات صادره ووارده من ابرار ،،،،الضابط قال ليهم البت دي بتكون عارفة القتل الزول دا منو اتحرو عنها وجيبوها القسم

الشرطي اتصل في رقم ابرار ،،،،،ابرار فرحت قالت واخيرآ طارق اتصل لي ،،،،فتحت الخط قالت الو ،،،،قال ليها انتي ابرار قالت ليهو اااي انا ابرار انت منو وليه تلفون طارق معاك ،،،،قال ليها انتي بتعرفي الزول دا معرفه شخصيه قالت ليهو اااي بعرفو بس م وريتني انت منو ،،،،قال ليها انا الضابط فلان الفلان لقينا الزول دا ميت في شقتو وانتي لازم تزورينا القسم عشان ناخد منك بعض المعلومات ،،،،ابرار م عرفت نفسها في السماء ولا الارض قفلت التلفون وطلعت الشريحة وكسرتها وركبت اقرب عربية ومشت علي البيت.
وصلت البيت لما بترجف من الخوف طوالي علي غرفتها وبقت تبكي بصوت مكتوم ليه حصل كدا طيب ليه الضابط اتصل لي الله يستر م يكونو تاهمني بيهو انا ممكن اموت قبل م امشي السجن ،،،،روان جاتني جارية وقالت لي امي ليه ابرار دي الليله جات بدري كدا وشكلها خايفه ،،،،اتنفضته وجريت قلتا ممكن تكون جاتها حمه لقيتها بتبكي ،،،بقيت اسال فيها ابرار مالك ابرار نهائي م بترد ،،،،قلتا ليها م تبكي لو عيانه خلي اتصل لي ابوي يحي نوديك الدكتور ،،،قالت لي لا مافي شي زعلانه بس خليني براي لو سمحتي ،،،،قلتا ليها م اتعودته اخلي زول محتاج لي براهو الا توريني مالك ،،،،قالت لي انتي اتاريكي طيبة شديد ونامت في رجليني قالت لي انا في مصيبة عايزاكي تدعي لي اطلع منها انتي زول طيبة واكيد ربنا بسمع منك ،،،،مسحته ليها دموعها وغطيتها وقلتا ليها م تخافي ربنا م بنسي زول ،،،،خلي اعمل ليك شوربه شكلو عايزه تجيكي حمه ،،،،قالت لي طيب.
الضابط وهو بفتش في الشقه عن دليل لقي الشرايط متلوفه كلها ومجدوعه قال لي العسكري لم الشرايط دي احتمال تبين القاتل منو ،،،،العسكري شال الشرايط ودخلهم في الكيس ،،،،شويه كدا صاحب طارق جا داخل لقي الشرطة في كل مكان في الشقه ،،،،قام جاري قبضوهو وجابوه وبدو يتكلمو معاهو ،،،،علي اساس هو مين والجابو هنا شنو ،،،،حكي ليهم بكل حاجه لانو خاف ،،،،وبكدا عرفو انو طارق ود عميد كلية تجارة ،،،اخدو قوه ومشو الجامعة قال علي الاقل يحققو مع بعض الطلاب القراب منو الكلام دا كان الساعة 12 صباحا
الساعة 12/30 الشرطة كانت في الجامعة طبعآ الناس خافت شديد شرطة كتيره زي دا وفي الجامعة اكيد في حاجه ،،،،الضابط سال من مكتب العميد ومشي دخل عليهو ،،،،العميد اتهجم قال ليهو خير ي حضره الضابط في شنووو ،الضابط قال ليهو لقينا ولدك المدعو طارق مقتول في الشقه بتاعتو ،،،،العميد م حسو بيهو الا وهو واقع ،،،،،الشرطي اتصل بالاسعاف وجا ورفعو العميد ومشو علي المستشفي ،،،،وبعد كدا الشرطة انتشرت في الجامعة وبقت تسال لو في زول بعرف طا ق ولا قريب منو.
وكل الاقوال جات متشابهه اكتر زول قريب من طارق صحبو او ابرار ولو ابرار مافيش صحبتها نور لانو قريبه منها وبتكون عارفه اي شي.
الضابط لما سمع كل الاقوال متشابهه سال من قاعات ابرار والولد والبت الاسمها نور ،،،،بعض الطلاب وصفوهو ليهو ،،،،،مشو القاعة لقو فيها محاضرة بس قطعوها ،،،،سال الضابط من ابرار قالو كانت حاضره المحاضرة الاولي وتاني م عارفنها وين ،،،،وفي بنات قالن شافنها طلعت من البوابه ،،بعد كده سال من نور ،،،،رفعت يدها قال ليها تعالي معاي مكتب العميد عايز اسالك من بعض الحاجات.
نور كانت خايفه بس م اظهرت الشي دا ،،،،في المكتب الضابط قال ليها انت صحبت ابرار صح ،،،،قالت ليهو صح قال ليها اخر مره شفتيها مع المدعو طارق بتين ،،،،قالت ليهو امس مع طارق في شقتو ،،،،قال ليها متاكدة ،،،،قالت ليهو اااي ومعاي انفال شفناهو هناك ومشينا وخليناهم هناك ومشينا خلينهم ،،،،جابو انفال وصحبتها اكدن الكلام دا وانو اخر مره شافوها معاهو امس بالمساء مع طارق في شقتو وبكدا في دليل ضد ابرار ،،،،الشرطي اتصل لي الضابط قال ليهو لحدي هنا ابرار هي المشتبها الوحيدة ،،،،الضابط قال ليهو تاخدو عنوان البت الاسمها ابرار دي وتمشو البيت تجيبوها لي في القسم ،،،،الشرطي قال ليه علم واخدو العنوان من نور ومشو علي بيت ناس ابرار.
في البيت
منى عملت الشوربه ابرار شربتها ومن كتر البكي صدعت اخدت حبوب ونامت ،،،،شويه كدا الباب ضرب مشت منى فتحت الباب ،،،،طبعآ اتفاجئت شديد واتلبكت ،،،،الشرطي قال ليها انتي ابرار ،،،،منى هزت ليهو براسها نظام لا انا م ابرار ،،،،قال ليها ابرار موجودة هزت براسها نظام اااي ،،،،الشرطي قال ليهو امشي اندهي عليها بسرعه ،،،،مني جرت جري صحت ابرار ابرار قالت ليها ياخ مصدعة خليني انوم شووويه ،،،،قالت ليها قومي ي شقيه شوفي الشرطة دي دايرة منك شنوووو ،،،،ابرار قامت مخلوعه لا لا انا م عملتا حاجه ليه الشرطة جايه تمشي تشوف القتل طارق منو انا م قتلتو ،،،،منى قربت تقع من السمعتو وكدا اتاكدت انو في زول مات ،،،،الشرطي دخل عليهم قال لي ابرار البسي سرعة وتعالي معانا انتي شهود ،،،،كدا ابرار اطمنت حبه انها ممكن ياخدو بكلامها كا شهود ،،،،منى قالت ليهو انتظر برا خليها تجهز وتطلع ،،،،الشرطي قال ليها س
ريع نحنا م بنقعد منتظرنك اليوم دا كلو ،،،،منى ساعدتها تلبس ليها عباية ولفت طرحتها وطلعت ،،،،وشغاله تبكي وتقول ليهم والله انا م قتلتو والله م قتلتو ،،،،الشرطي قال ليها في القسم بنعرف ،،،،رفعوها وطبعآ الجيران م بتوصو كلهم واقفين وشمتانين في البحصل ،،،،وفي ناس بقولو خليها دي نتايج عمايلها عشان تاني اهلها يطلقوها ساي وم يسالو منها.
منى حست لسانها اتربط في وحده جارتهم جات سندتها ودخلتها جوا ، ،، قالت ليها اتصلي لي ابوكي خلي يجي يشوف البحصل دا شنوووو ،،،،مني اتصلت لي ابوها طوالي جا قال ليها في شنووو ،،،،قالت ليه الشرطة جات واخدت ابرار بس م عارفة الحاصل شنوووو ،،،،ابوي قال لي المره ممكن تقعدي مع البنات وانا ومني نمشي القسم ،،،،المرة قالت لينا امشو وانتو مطمنين باخدهم معاي بيتي لحدي م تجو ،،،،لبستا لي عباية ومشينا انا وابوي علي القسم ،،،،،سالنا وقعدنا بساعات بعدين خلونا نقابلها ،،،،ابوي بقي يكفت فيها عملتي شنو وطيتي راسي الله ينتقم منك ،،،،قلتا لي ابوي م تدعي عليها كفايه الهي فيهو ،،،،الشرطة جات حجزتو منها وقالت لينا امشو هي الليله م بتمشي معاكم هي المشتبها الوحيدة في موت طارق كمال الدين ،،،،ابوي قال ليهم لا لا بتي بتعمل اي حاجة الا انها تقتل مستحيل تقتل ،،،،الشرطي قال ليهو بنعرف الشي دا بعد نحقق معاها المهم هسي لسه القرار الجنائي م ظهر وعندنا ادله بتتفحص في المعمل ادعي ياحاج بت بس م يكون عندها دخل ،،،،ابوي قال ليهو ي رب ،،،قلتا ليه يعني هسي ك بتخلوها تطلع معانا ،،،،العسكري بقي يتزفت قال لينا تمشي معاكم كيف م عارفين خطورة التهمة المتهمين بيها بتكم يلا امشو ولو حصل جديد بنتصل عليكم ،،،،سقتا ابوي وطلعنا.
وصلتا البيت لقينا عمتي قاعده وعاملة البيت بيت مناحه واي انتو السبب انتو الخليتو بتي تعمل كدا ولو انا كنتا قاعدة م كان بحصل في بتي كدا بس والله عمري م بسامحكم ،،،،ابوي مشي عليها واداها كف قال ليها بسببك اتفضحت انتي وبتك الله لا كسبك خير خليتي البت ماشه علي كيفها وفي النهاية دياها اتهموها بقضيه قتل مين كان يصدق الشي الحاصل دا بحصل ،،،،كل م كنتا بقول ليكي خلي بالك من البت ،،،،البت ممكن تمشي في طريق خطأ ممكن توطي راسنا ،،،،كنتي تقولي بتك اشرف من الشرف ومافي زول بقدر يقول فيها كلمة وكنتي تخليني اسكت واخليكي معاها قلتا بتعقليها وتفهميها الدنيا ماشه كيف بس كنتي بتملي ليها في راسها ،،،،اشربي ي ستي ياهو ناس الدنيا كلها ح تتكلم عليها ،،،،عمتي م قالت كلمة ورجعت بالدرب الجابها ،،،،قلتا لي ابوي م كان تعمل كدا كان تديها فرصة معزورة الفي السجن دي بتها ،،،،قال لي انا ي بتي غلطان من زمان من زمن كنتا برخي ليها هي واختك وياهو النتيجة بس ربنا يمد في عمري واقدر اصحح نتايج افعالي كلها ،،،،م حبيت اضغط عليهو اكتر خليتو ومشيت عشان اعمل ليهو قهوة.
فضلو طول الليل بحققو مع ابرار ومقضيها بس بكي نهائي م بتجاوب علي اي سؤال عديل ،،،،الشرطي اتضايق منها شديد وبقي يتعامل معاها بقسوه ،،،،انا وابوي مشينا من الصباح القسم وفضلنا منتظرين ابوي طلب انو يحضر التحقيق واكيد بخلي ابرار لو عملت حاجه تعترف ،،،،الضابط رفض المهم بعد اقناع بعدين وافق انو ابوي يدخل معاهم وانا انتظر برا قلتا مافي مشكلة ،،،،.
التحقيق بدأ
الضابط بدا يسال فيها وابوي بس مركز مع ابرار وابرار مركزه معاهو ابوي  قال ليها قولي وم تخافي من شي عشان تقدري تطلعي من هنا ،،،،انتي عارفه اني ابوكي واكيد م بريد ليكي حاجة كعبة مش ،،،،قالت ليهو ااااي ،،،،قال ليها طيب اتكلمي ،،،،،الضابط قال ليها نحنا م عايزين منك شي غير الحقيقة وعايزين نعرف انتي بتعرفي طارق من وين ي ابرار دي جريمة قتل وفي الحاله دي اي زول بكون متمني يحكي الحقيقة عشان يريح نفسو ويريح الناس البتحقق ،،،،بعد تعب ابرار بدت تعترف.
قالت ليهم
اي بعرفو كان بيني وبينو علاقة ولما وصل لي الهو عايزو بقي يهددني بشريط فيديو سجلو لي ونحنا مع بعض ،،،،بقي يستفذني ويخليني اجيب ليهو البنات لحدي عندو ،،،،،ابوي بقي مصدوم وجري عليها قال الا يقتلها الشرطة طلعتو برا وكملو تحقيق مع ابرار ،،،،الشرطي قال ليها وطيب اليوم المات فيهو بالمساء صحباتك قالو جوا ولقوكي قاعدة معاهو في الشقه الكلام دا صح ؟!
قالت ليهو كان عايزني اجيب ليهو وحده من صحباتي ،،،،الضابط قال ليها م فاهم تجيبيها ليهو عشان شنوووو ؟!
قالت ليهو اجيبها يعمل معاها زي م عمل معاي وسجل لي الفديو ،،،،قال ليها قصدك يعتدي عليها يعني ،،،،قالت ليهو اااي ،،،،قال ليها نحنا لقينا زي سبعه شريط متلوفات ،،،،يعني السبعه شريط دا كلهم بنات اعتدي عليهم وسجل ليهم وانتي وحدة من السبعه ديل ،،،،قالت ليهو موضوع السبعه دا انا م عارفه كل العارفاهم انا ومعاي بتين ،،،،قال ليها البتين التانيات بتعرفيهم ؟!قالت ليهو اي من بعيد كنتا بشوفهم معاهو ،،،،قال ليها لو ثبت انك م قتلتيهو بتكوني طلعتي م عندك دخل في موضوع قتل طارق ،،،،لكن العملتي مع البنات
وحكاية انك تسحبي البنات عشان واحد يتسلي بيهم بالحرام ،،،،م اوعدك ناس حقوق الانسان يخلوك ،،،بس علي الأقل جريمتك ح تكون اخف بكتير ،،،،لحدي هنا قفل معاها التحقيق اليوم.
محمد مشي البيت بس م بين لزول انو عمل حاجه بس من جواهو خايف انو يكون خلي دليل وراهو قال يعمل نفسو عندو شغل ويحاول يطلع من البلد دي باي طريقة ومن اليوم ببدأ اجراءات السفر م مهم يمشي وين المهم يطلع.
ابوي جا طالع برا وهو م قادر يمشي زاتو ،،،مشيت سندتو وجيت قعدتو في الكرسي وقلتا ليهو في شنو بقي يبكي قال لي اختك دنست شرفي في الارض انا خلاص بواجه الناس كيف برفع وشي في عيون الرجال كيف ،،،،اختك كانت ماشه علي كيفها ،،،،قلتا لي ابوي اهدا وكلو شي بتحل ان شاء الله.
حكاية انك تكون في مصيبة ومافي زول بقيف معاك دي صعبه شديد محمد اخوي قال م عندو بيها طريقه لو تحرق ولا تغرق مدام مشت علي كيفها وعملت العايزه اسي وكت تطلع من الموضوع دا تطلع المهم م يدخل في الموضوع دا ،،،،عمتي بسبب الحقيقة العرفتها عن ابرار وانها ماشه علي كيفها من زمان ،،،،وم قادره تواجه ابوي ولا زول لانها باعتبارها هي الخربت طبايع ابرار وهي الوصلتها لي الحته دي ،،،،م عندي اعمام واخوان عمتي قالو مدام ابوي طرد اختهم من البيت م عندهم طريقة خلي هو يتصرف مع بتو زي م عايز ولو قدر يطلعها من الموقف الهي فيهو دا.
بعد كم يوم
التحري طلع وعلي حسب حظ محمد الزفت لقو بصمات اليد بتاعتو في شرايط الفديو التلفها ،،،وبكدا ابرار طلعت بريئه من جريمة قتل طارق بس اتحكم عليها بتلاتة شهور مع الغرامة ،،،ابوها مجبور باع الوراهو والقدامو عشان يدفع ليها الغرامة وبكدا القضية اتقفلت.
بعد مرور تلاتة شهر
اليوم ابرار بتطلع من السجن منى قالت لي ابوها خلينا نمشي نجيبها قال ليها م عايز اشوف وشها في البيت دا تاني ،،،،لكن مني اقنعتو انها مهما عملت في النهاية دي بتو ولازم هو اليقيف معاها ،،،،وبكدا ابوي اقتنع اني امشي واجيبها البيت.
بصراحة وانا ماشه اجيبها كاني ماشه اجيب بتي صح ابرار دي كانت بتعاملني بطريقة م حلوه بس يشهد الله اني م بكرهه وعمري م كرهتها ،،،،مشيت لقيتها بعد طلعت جرت علي وعيونها كلها دموع بقت تبكي خلتني انا زاتي ابكي معاها والناس كلها بقت تتفرج فينا ،،،،قلتا ليها المهم انو من اليوم تبدي حياة جديدة قالت لي ان شاء الله ،،،،بعد ركبنا التكسي قالت لي نحنا ماشين وين اكيد ابوي بكون م عايز يشوفني كيف يشوف ليه وحده وطت راسو بين الناس كلها ياريت كان ربنا اخدني ولا عملتا كدا ،،،،وقبلت علي قالت لي عايزاكي تسامحيني ي مني انتي الشفتي مني كتير وفي النهاية مافي زول وقف معاي غيرك انتي ،،،،قلتا ليها انا اختك الكبيرة ي عبيطة يعني لو م اتحملتك منو غيري البتحملك ،،،،قالت لي فعلآ والله بت اصول لانو الناس الكنتا مفتكراهم قريبين مني كلهم اتخلو عني لما عرفو انا عملتا شنووو ،،،الا انتي الكنتي بعمل كل حاجة م بتحبيها عشان بضايق وقفتي معاي ،،،،قلتا ليها انا هايزة منك نفتح صفحة جديد تحبيني فيها اذا ممكن,, ،،،،قالت لي اكيد لو م حبيتك احب منو ،،،،قلتا ليها ابشرك يختي ابوي اقتنع وم زعلان منك قالت لي انتي جادة دا احلا خبر سمعتو بعد الفترة دي كلها.
وصلنا البيت وابوي زي م وعدني قابل ابرار بس كان لسه زعلان منها ،،،،قلتا ليها م مشكلة مع الزمن بروق بالمرة ،،،،.
مضي كم يوم ابرار حالها ماشي بالبلا قلتا ليها انتي لازم تنزلي الجامعة م تنسي باقي ليك سنه وتتخرجي ،،،،قالت لي لا لا مستحيل امشي الجامعة دي تاني اكيد كل الفيها ح يتغامزو علي ولا العميد اكيد بسقطني لاني كشفتا حقيقت ولدو ،،،،قلتا ليها اطمني العميد قدم استقالتو ولو علي الناس انتي كده كده ح تقابليهم وتسمعي البقولو بس عايزاكي م تخلي شي يأثر فيكي واصنعي من ضعفك دا نجاح يكون فخر ليك ويرفع راس ابوي من جديد ويقدر بسببو يقول ليكي انا فخور بيكي ويسامحك ،،،،قالت لي والله م عارفه بس خايفه من مواجهة الناس دي وخصوصآ هسي ،،،،،قلتا ليها اثبتي لي انك بتحبني ،،،،قالت لي كيف ،،،،قلتا ليها تسمعي كلامي وتنزلي الجامعة ومن بكره كمان ،،،،قالت لي طيب لو دا برضيك بسمع كلامك لانو انا هنا الليله بسببك ،،،،قلتا ليها ودي اختي البعرفها.
ابرار فضلت طول الليل تفكر ح تواجه الناس كيف في الشارع وناس الجامعة العارفين فضايحها قالت انا بمشي ويحصل اليحصل ،،،،،الصباح لبست ومني عملت ليها الشاي وادتها طاقة ايجابية وقالت ليها اتجاهلي الناس وم عايزاكي تفكري في اي شي ولا اي كلام بس في دراستك ،،،،ابرار قالت ليها ان شاء الله ومشت وخايفة من البحصل......

منال بقي عندها سته شهر وحامد لسه بحكم عليها انها تشتغل لي امو زمن تكون عيانه ،،،،قالت ليهو انا م بقدر والله كفاية بقيت تقيله كلم اخواتك تاني يجو يشتغلو لي امك لاني الصراحة م بقدر والله ،،،،قال ليها دا دلع بس منك مره عندها سته شهر البخليها تبقي تقيله شنووو ،،،،قالت ليه يعني انت م شايف بطني بقت كيف ولا م عايز تشوف مثلآ انت منى كنتا بالبنات م بتعاملها زي دا هسي انا الحا اجيب ليك الولد ان شاء الله بتتعامل معاي بطريقة ولا كاني خدامة عليك الله ي حامد حن علي شكلي دا شووويه ،،،،قال ليها طيب بتصل علي عبير اختي لو م عندها شي ضروري الايامات دي خليها تجي تقعد مع امي شويه ايام مرضها دي ،،،،قالت ليهو قرار زينه العقل حبيبي ،،،،ابتسم ليها وطلع
(قالت والله ي حامد الا كان م اخت حملي دا لو م سكتك وقطمتك م يكون اسمي منال انا تتعامل معاي كاني خدامة عند امك العمرها كلو عيانه مشت لي نسيبتها جوا بعد حامد طلع مشت عليها قالت ليها عارفاكي انتي البتحرشي ولدك علي وبتقولي ليهو خلي منال تعمل لي وتعمل لي انتي م شايفاني تقيله ولا م عايزه تشوفي ،،،،انا بس الماشايفاني مش ،،،،بناتك ديل كلهم لمن كانو حوامل وتقال بتخليهم يشتغلو ليك زي شغلي دا ،،،،لا بتتعالجي لا ربنا باخدك ويريح منك الناس ،،،،نسيبتي قالت ليها انا لما اخترتك لي ولدي عشان تكوني ليهو مرة تانية قلتا بتجيبي لينا الولد وبنرتاح معاكي م كنتا عارفة انك لئيمة لدرجة دي ،،،،ردت ليها منال بي اي عليك الله انا لو م لئيمة م كان اشتغلتا ليكي كل الشغل دا من زمن عروس حتي بناتك ابوكي انا م مجبورة عليكي ،،،،نسيبتي قالت ليها مع انك كنتي بتبيني انك كويسه معاي لكن اتاريك بتعملي كدا عشان توصلي لي ولدي وكنتا لازم اعرف انكن بنات حاج عامر م منكن اي جديد ،،،،قالت ليها انا لو وقفتا اتحاور معاكي م بقدر امسك نفسي لكن عايزة احزرك لمن بتك عبير تجي م تقولي لي جيبي حاجة انا لو عملتا حاجة بجيبها ليك من غير م تنقي فيها وطلعت وخلتها)
ابرار دخلت الجامعة وشافت الباشر عليها باشر والبضحك فيها بضحك وهي بتحاول تعمل نفسها انو الكلام البتقال دا كلو م بأثر فيها ،،،،مشت دخلت القاعة وبرضو نفسي الشي كل اتنين مع بعض واقفين وبأشرو عليها واتنين منخزنين وبعاينو ليها اختارت البينش القدام وفتحت الشيت بتاعها وبقت تقراء بس هي كانت مركزة باحساسها عن كل همسة وكل كلمة اتقالت فيها وكان نفسها تقول لي الناس انها بجد كانت غلطانه في كل شي وندمانه بس البشر عمرهم م بنسوا حاجه عملتها ربنا بسامح بس هم لا ،،،،نور وانفال جوا داخلين ابرار شافتهم ودنقرت راسها ،،،،نور بجد اتاثرت بيها شديد وفضلت طول المحاضرة مركزة معاها وقلبها شديد معاها كان نفسها تسكت كل الناس دي وتقول ليهم م تتكلمو عن صحبتي بالطريقة دي.
المحاضرة خلصت طوالي ابرار طلعت ومشت علي المكتبه اصلآ السمستر بتاعهم اربعة شهر ونص وهي مضيعة تلاته شهر في السجن قبل تدخل المكتبه شالت كل الشيتات من المكتبة برا بعدين دخلت وبقت تفرفر فيهم وهي م فاهمة حاجة وفي دروس صعبة شديد ياترا ديل ح تعمل فيهم شنووو شبكت يدها في راسها ومحتارة ،،،،جات نور مسكتها من كتفها وم قالت اي كلمة وقعدت في الكرسي الجنبها وبقت تشرح ليها من الشيت الدروس العارفها كلها وقالت ليها الدروس الما عارفها ح اسال منها وافهمها واجي اشرحها ليك تمام ،،،،ابرار شويه وتبكي قالت ليها تمام ،،،،نور خلتها وطلعت ابرار لحقتها قالت ليها يعني م ح تسامحيني ،،،،نور قالت ليها لو م سامحتك م كان قعدتا جنبك من الاساس وجرو علي بعض وحضنو بعض شديد وكانهم عندهم سنين بعيد عن بعض ،،،،ابرار قالت ليها بجد انا غلطا في حقك شديد وعمري م ح اسامح نفسي لاني كنتا عايزة اضحي بصحبتي الوحيدة ،،،،نور قالت ليها الموضوع دا انتهي وادفن في وقتو خلينا نبدأ صفحة جديد وعايزين نكون صريحين مع بعض شديد ،،،،ابرار قالت ليها ان شاء الله يلا انا ماشه البيت لانو شغلي هنا انتهي انتي ماشه قالت ليها اااي اصلآ م عندي شي خلينا نمشي ،،،،نور قامت ماشه معاها كدا انفال نادتها ي نور ي نور ممكن دقيقة ،،،نور قالت لي ابرار دقيقة انتظريني برجع ليك ،،،،ابرار قالت ليها طيب ،،،،نور مشت لي انفال قالت ليها خير قولي ،،،،انفال قالت ليها م شايفة انك اتسرعتي لما صالحتي ابرار دي وسامحتيها علي كل شي ،،،وبعدين البت دي سمعتها بقت كعبة شديد وزول في الجامعة دي م بحب يكون عندو علاقة بيها انا شايفة انك احسن تبعدي عنها ،،،،ياخ البت دي م باقي ليها الا تبيعك لي طارق ،،،،نور قالت ليها انا واثقة في ربنا شديد وان شاء الله م بصيبني شي ،،،،وثانيآ ابرار محتاجاني ك صحبه في الفترة دي بتحديد وانا لو م وقفتا جنبها يبقي م بعرف الصحوبية ولا العشره وحتي ولو هي كانت عايزة تبيعني لي طارق المهم انا ربنا نجاني منو والحاجة الحلوة انو ابرار عرفت غلطتها وين ودفعت كتير عشان تصلحها وربنا بسامح مين انا عشان م اسامحها ،،،،انفال قالت
ليها طيب م خايفة الناس تقول لانك ماشه معاها زيك وزيها واحد ،،،،قالت ليها الناس كده كده بتكلمو وانا م بتخلا عن صحبتي عشان كلام عارفة انها دفعت من حياتها كتير عشان تطلع منو وخلتها ومشت ،،،،نور بعد رجعت لي ابرار ابرار قالت ليها خير في شنووو ،،نور قالت ليهو مافي شي ،،،،ابرار ضحكت قالت ليها حتي لو م حكيتي لي انا عارفة اي شي والشي دا واضح اصلآ م عايز اتنين يحكو فيهو ،،،،اكيد قالت ليكي م تمشي معاي وبكدا سمعتك بتخرب واي شي ،،،،انا زاتي بقول ليكي احسن تبعدي عني الفتره دي بالتحديد عشان الناس م تحكي عليكي ،،،،نور قالت ليها ابرار لو سمحتي اقفلي الموضوع دا وم تفتحيهو تاني وانا م بتخلا عنك م بتخلا وساقتها من يدها وقالت ليها يلا بينا ،،،،ابرار بقت مبسوطة من جواها انو ربنا رزقها صحبه واكتر من اخت ودعت ربنا انووربنا يخليها ليها وم يحرمهم من بعض وتقدر تعوضها عن كل شي سيئ عملتو في حقها لحدي اخر يوم.
مشيت السوق عشان اشتري حاجات وعلي حسب الحظ الزفت انا وحامد اتلاقينا ودي كانت اول مره نتلاقي من بعد الطلاق قلتا بدل يعمل ليك شوشره وهو اصلآ الراجل دا م عندو عرض اعملي نفسك م شغاله بيهو وامشي ،،،،جا وقف لي في قدامي قال لي بقيتي سمحة من بعد ما طلقتك شكلو المشي علي كيفك وبدون قيود نفع معاكي ،،،،قلتا ليهو لا وحياتك بقيت سمحة عشان بت الرجال لمن تطلع من البيت الفيهو زل واهانه ليها وخالي من الرجال القدارين والطماعين والعينهم فارقه بتبقي سمحة ،،،،طبعآ الكلام حرقو ،،،،قال لي انا زاتي م دايرك الحمد لله اتخلصتا منك ومن بناتك وياريت م اشوف وشك ولا وشهم تاني ،،،،قلتا ليو خليني انا انت بناتك ديل نهائي م بتجيك الشفقه من اتجاهم ،،،،قال لي بنات شنو وعفن شنووو انا بستفيد منهم شنو وهم شنو زاتو هسي لو كانو اولاد انا م كان طلقتك ،،،،من اليوم الجات فيهو اول وحدة الدنيا دي ربنا افقرني بسببهم ،،،،ممكن اكون اول راجل م بحب بناتو ،،،،قلتا ليهو اصلآ م دايراك تحبهم لكن ياهو وعد وقطعتو ليك بجي يوم وانت بتكون تحت رحمت وحدة من البنات الهسي رميتهم وشتمتهم وشتمت امهم ديل وعلم علي كلامي دا بخطين تحت ،،،،ضحك ضحكت استهتار وقال لي سمح نشوف بس خايف الزمن يدوس علي بناتك وانتي وبناتك ترجعو تفتشوني تاني وتكون تحت رحمتي انا ،،،،قلتا ليهو السماء اقرب ليك ،،،،قال لي كويس بنشوف بس م تمشي في الحرام كويس لاني عارف م عندك والي يمنعك ،،،،الكلام حرقني لصقت فيهو كف لمن اتردد صوتها قلتا ليه البيت الجيت سقتني منو داك تتزكرو فيهو راجل يهز ويرز ،،،،جا عايز يرفع يدو جا راجل مسك يدو قال ليهو م كويس انك تضرب ليك مره وفي شارع البلد دي فيها حكومة ،،،،طوالي استغليت الفرصة وقلتا لي عمو كان بتحرش فيني ،،،،ومشيت وخليتو عمو اداهو كفين تاني وقال ليه عشان تاني قبل م تلمس مره تفكر مليون مرة.
وصلتا البيت وزهج الدنيا دا كلو فيني جدعتا حاجاتي وقعدتا ،،،،ابرار جات داخله حاولتا اعمل نفسي طبيعية قلتا ليها اها اليوم كان كيف قالت لي تعالي بحكي ليكي في غرفتي قلتا ليها طيب غيري لحدي اعمل لينا شاي واجي قالت لي تمام ،،،،عملتا الشاي ومشيت وقعدتا معاها وحكت لي باي شي ،،،،قلتا ليها والله فعلآ نور دي ونعمه الصحبات عليك الله م تفرطي فيها تاني ي ابرار ،،،،ابرار ضحكت قالت لي افرط فيها كيف بس قولي لي نور وانتي طلعو الناس الوحيدين الحقيقين في حياتي لا م تخافي ابرار القديمة عمرها م بترجع تاني انا الانكسر جواي مستحيل يتصلح ،،،،قلتا ليها لا كل شي مع الزمن بتصلح انتي بس اصبري واكيد بتنولي ،،،،قلتا ليها ان شاء الله اها وانتي مالك ،،،،قالت لي مافي حاجه ،،،،قلتا ليها لا في قولي لي م تدسي عني حاجة مش انا هسي حكيت ليكي كل حاجه عشان تاني اتشجع احكي ليكي كل حاجه ،،،،قلتا ليها طيب اسمعي ياستي الحصل حكيت ليها لحدي زمن الراجل ادا حامد كف ،،،،قالت لي احسن حاجه التلاته كفوف ديل احتمال يخلنو ير جع لي وعيو ،،،،قلتا ليها م اظن وبعدين انا اكتر شي موجعني البنات م لحقن يعرفن ابوهن عديل ولا يتهنن بيهو والله م عارفة اعمل شنو ،،،ابرار قالت لي انتي عارفة ي منى انتي ممكن تكون اقوي انسان مره علي في حياتي ولو م كنتي اختي وكنتا عايشه معاكي التفاصيل كان م صدقتا البحصل دا كيف اب بكره بناتو لدرجة دي وكيف مره وام قويه زيك  حاسه انو بتقدر تعمل من بناتها حاجه انتي عارفة ي منى انا ساعات بتحير انتي كيف بتقدري تستحملي كل الافعال الضدك دي ،،،،انتي عارفة انا ساعات مع اني عارفة اني بظلمك بكلامي بس بتمادي في الاذي عشان اشوف انتي بتصبري لحدي وين وبرضو بلقاكي لسه عندك صبر ممكن توزعي منو لي الناس دي كلها ويفضل انتي مصنوعه من شنو ياخ انا يوم بشوفك ضعيفة واليوم التاني لقيتك اقوي من امس بكتير وريني انتي بتجيبي طولت البال دي من وين ،،،،ضحكتا قلتا ليها طولت بال وصبر لا والله انا اضعف من الانتي بتقولي فيهو دا بكتير يعني انا زوله من قمتا بتحمل في صدمات تتوقعي مني شنو انا بقيت احس انو
قلبي مات عديل احساس انو بت تبدأ تتحمل الالم والصدمات من وهي صغيره
اول صدمة حصلت لي لمن امي ماتت وانا عندي عشره سنين بعد كدا فجاءة القي ابوي اتزوج وجاب لي مرت اب بتكرهني شديد ودائمآ بتحاول تثبت انو اولادها اللهما اخواني افضل مني بكتير ،،،،قررت تطلعني من المدرسة بس ابوي قال ليها خليها تواصل ان شاء الله تتعلم تكتب اسم ابوها ساي ،،،،وفعلآ خلتني اواصل بس كانت عدتها بتنتظرني لحدي م ارجع من المدرسة اغسلها ليها واكنس وانضف واجي اغسل ليك ولي محمد ملابسهم بعدين حدين لو في اكل اكل.
طلعوني من المدرسة عمري 15 سنه وكان لسه م حصلت سنه سادس وطوالي زوجني بدون م اكون موافقة او اكون عارفة زواج يعني شنو مسكوني دمدموني وعرسوني لي واحد اكبر مني بدت معاملتو لي تتغير توتلي عشان بجيب بنات وفي النهاية يتزوج علي ويطردني انا البيت ويطلقني قولي لي بس انا لسه ممكن الالم يوجعني ؟!
ابرار حضنتني قالت لي اوعك تستسلمي انا بقيت اقوي بيك ي منى وعايزاك تعملي من بناتك حاجة كبيرة زي م وعدتي كل الناس ،،،،عشان تعلمي واحد راجل مخو راجعي وكل الفي راسو الفاضي انو الولد احسن من البت ،،،،قلتا ليه اصلآ م بستسلم بس انتي ادعي لي ،،،،قلتا ليها ان شاء الله.
صفاء اتصلت لي منال وقالت ليها لقيت ليك نسوان ماشات في الحي سالتهم ماشين وين قالن ليكي اكتشفن شيخ جديد ممكن يخلي راجلك دا خاتم في اصبعك ،،،،منال قالت ليها انتي جادة ،،،،صقاء قالت ليها جادة والله بس جهزي قروشك ،،،،منال قالت ليها دا العاليني بس م عندي قروش والله الفتره دي حامد م ادني كمل قروشو كلهن في علاج امو الما عايزة تتعالج دي ،،،،صفاء قالت ليها حاولي لمي وانا وامي بنساعدك وليكي علينا ياستي قال ليك لو عايزاهو ينسي انو عندو امو ممكن الشيخ دا يخليهو ينسي بس انتي اتشرطي ،،،،منال قالت ليها واي اصبري لي ليهو هو وامو انا حلفتا اخد حقي منهم وم اخليهم في حالهم وفعلآ بعملها وح اتكفي فيهو حكاية انو خلاني اخدم امو كل الشهور دي ،،،،سمعت الباب بضرب قالت ليها يلا مع سلامة برجع ليك شكلو حامد جا ،،،،صفاء قالت ليها تمام.
حامد جا بطقش ووشو لمن محمر من الكفيت 😂 وبشاكل في زباب وشو ،،،،منال قالت ليهو خير حبيبي مالو وشك دا كدا قال ليها م تطلعي عيني بلا حبيبي بلا زفت طيري ختي لي اكل لحدي م استحم صرت وشها ورجعت علي المطبخ بالدرب الجابها 😂.
مريم نهائي م جات زارت ابرار طول فترت سجنها ولما عرفت انها طلعت قررت تمشي تزورها في غياب حاج حسن دا وبعدين تطلع منها سريع سريع قبل يجي ،،،،جات م سلمت علي مني ولا اشتغلت بالبنات وخشت علي ابرار في غرفتها طوالي جرتها عليها حضنتها ابرار بعدت عنها وقالت ليها شكلك غلطانه انا م بتك

منال بتتوجع عشان الولاده ،،،،حامد ركبها في العربية ووداها المستشفي ،،،،وصل المستشفي ودخلوها عشان تضع اصلآ الممرضه قالت ليهو فاتحه اربعة صباع يعني ولادتها خلاص.
منال كانت مجهزه ملابس البيبي واي شي وحامد من قالت ليهو بطنها بتوجعها كشح الشنطه في العربية وركبها 😂 بدون م يكلم امها او امو او صفاء يعني م عندها مرافق خالص.
حامد طلع التلفون واتصل لي امو وام منال وصفاء اصلآ المستشفي قريبه شويه ووصلو ولقو لسه منال م ولدت امها دخلت ليها والباقين منتظرين ،،،،حامد كان خايف لو جابت ليهو بت كدا بكون غلط انو طلق منى لانو الشي دا م منها ،،،تاني قال هوي والله منال زاتها لو جابت لي بنات بس بطلقها مالي ومال البنات البنات ديل وجع قلب انا م بكره شي في الدنيا دي زي المره البتجيب لي راجلها بنات بس.
طلع قعد في عربيتو امو جات طالعة قالت ليهو ي حامد مالك قاعد براك الولاده دي دايرة ليها مساعدة ووقفت رجال اتصل ليك لي رجال يجو يقعدو معاك عشان لو لا قدر الله حصل حاجه لي مرتك يكونو جنبك ،،،،قال ليها عليك الله ي امي ارجعي جو وم تعيطي فينا الواحد زاتو م ناقص كلام كتير ،،،وبعدين تشيلي وتفولي علي منال ،،،قولي حاجه عديل عليك الله او ادعي ليها ربنا يقومها بسلامة ،،،،قالت ليهو غلطانه ي ولدي خشمي دا اصلي م بعرف امسكو علي وانا منال م فولتا عليها بس قلتا ليك المقادير م معروفه ،،،،بقي يطقع ياخ الزول زاتو م عارف يتكلم معاكم باي طريقة دائمآ فاهمنو خطأ ،،،،ربنا الزول زاتو ياخدو عشان ترتاحو منو ،،،،امو قالت ليه بعض الشر عليك ي ولدي ومش انا دي هينه وخشمي دا دي قفلتي ليه ومشت وخلتو بشاكل في زباب وشو.
منى كانت بتنضف في البيت جات ابرار داخله قالت ليها الليله جبتا ليك خبر لكن م عارفة ح يزعلك ولا يفرحك ،،،،مني قالت ليها خير ي السمحة خبر شنو قولي ،،،،قالت ليها عندنا اخت وحده صحبتنا وضعت في المستشفي بعملية ومشينا معاها الليله عشان نبارك ليها اتخيلي شفنا منو ،،،،مني قالت ليها شوقتيني ي يت قولي ،،،،قالت ليها حامد جاب منال عشان تضع شكلو بطنها بتوجعها ،،،،مني قالت ليها عليك الله هسي دا خبر ليكي حامد شنو ومنال شنو انا حامد ومنال ديل في زاكرتي مافي ،،،،ابرار جرتها قالت ليها بيني وبينك وبقت تغمز ليها بيني وبينك الموضوع م فارق معاكي ولا بتمثلي ،،،،منى قالت ليها انا م بكذب ي ابرار ولوقلتا الموضوع م فارق معاي معناتو م فارق معاي وهو فعلآ م فارق معاي ويفرق معاي ليه وانا اللقيهو منهم شنو ،؟!
ابرار قالت ليها كلامك صح والله بس انا عندي فضول اعرف لو جابت ليهو بت ح يعمل شنو وشعرو ح يكون شنو ،،،منى قالت ليها شاحدة ربي تجيب ليهو بت عشان امشي ليهم في البيت واشمت فيهم هم الاتتين ،،،،ابرار قالت ليها بعدين م تنسي تسوقيني معاكي ،،،،بس ح نعرف كيف هي جابت شنو ،،،،منى قالت ليها سوسن قاعدة يختي بتجيب ليك الشمار بتفصيل بس انتي ادعي انها تجيب بت ،،،،ابرار ضحكت وقالت ليها ان شاء الله 😂.
شووووويه كدا
الدكتورة بقت تفتش في حامد صفاء مشت نادت ليهو جا قالت ليهو مرتك دي لازم تتعمل ليها عملية وفورن لانو ممكن هي والفي بطنها يموت لانو المشيمه اتقدمت علي الجنين وكسر نزيف ،،،،حامد قال ليها مافي مشكلة دخلوها فورن وجري جهز الكرتونه ومشي بنك الدم لقي علي حسب الحظ زمرتها متوفره طوالي دخلت العمليه وبقو منتظرين علي احر من الجمر ،،،،بعد فتره الدكتور باركت ليهم وقالت ليهم مبروك جاكم ولد
حامد قرب يطير من الفرحة وكل الموجودين فرحو ،،،،الدكتورة خلصت عمليات ونادت حامد في مكتبها ،،،،قال ليها خير ي دكتوره ،،،قالت ليهو مرتك دي حصل ليها انتهاكات شديد في الرحم وم اظنيت تاني يحصل حمل ولو حملت ممكن يموت واحد فيهم ي هي ي الجنين عشان كدا لسلامة المريضة ربطتا ليها من اول مره ،،،،حامد حسي الخبر السمح اتقلب ليهو شوووم قال ليها طيب والولد صحتو كيف ي دكتوره ،،،،قالا ليهو كويس بس لازم تتابعو بيهو الشهرين الجايه دي وزوجتك دي اظنها م كانت بتاخد العلاجات البديها ليها ،،،،احمد ربك الجنين م طلع مشوه ،،،،قال ليها بس انتي م كان تربطي ليها لو م اخدتي ازني ،،،،قالت ليهو والله انا اتصرفتا من دماغي عشان حالت المريضة الصحية انا المسئؤلة منها ،،،،قال ليها طيب انا ح اشتكيك ي دكتوره عشان ربطي لي مرتي من دون حتي تاخدي ازنها ولا ازني ،،،،الدكتورة طردتو برا المكتب وقالت ليهو انا بمشي معاك كمان عايز لاني انقذته حيات انسان.
حامد طلع وبنبز في الدكتورة ،،،،مشي برا امو جات تبارك ليهو قال ليها افرحي بيهو ساي تاني مافي ولاده ليها ،،،،امو استغربت من كلامو بس م حبت تسالو رجعت جوا العنبر.
منال تمت التلاته ايام وطلعت من المستشفي وكانت بتتسال ليه حامد م بعرض ليها كتير الحاصل عليهو شنو مش هي جابت ليهو الولد الكان نفسو فيه مالو تاني ،،،،قالت لي صفاء نادي لي اتكلم معاهو ،،،،نادتو ليها وطلعت ،،،،قالت لي اجي ي حامد مالك
انت مش انا جبتا ليك الولد النفسك فيهو تاني مالك حاساك كارهني ،،،،قال ليها افرحي بيهو ولدك دا ساي عشان تاني م بتجيبي ولا ح تشوفي غيرو ،،،،قالت ليهو بسم الله دا كلام شنو ي راجل السبب شنو البلخليني م اجيب اولاد تاني داير تطلقني ولا شنو ،،،،قال ليها طلاق شنو هو انا لو كنتا داير اطلقك م كان دخلتك البيت دا تاني ،،،وشك الشوم دا الدكتورة قالت حصل ليك تلف وربطت ليكي ،،،قالت ليهو ربطت لي شنووو ي راجل بخلعة ،،،،قال ليها ربطت ليك طوطحانيه يعني م اكيد ربطت ليك وتاني م بتجيبي عيال ،،،،منال دموعها دي جات شطت شطت ومسكت خشمها عليها وصمتو وتاني م اتكلمت معاهو.
منى اتصلت لي سوسن قالت ليها اها بشري يختي جارتك جابت شنووو ،،،قالت ليها جابت ولد ،،،منى زعلت بس م حبت تبين ليها ،،،،قالت ليها ايوا تمام مبروك ليهم وقفلت علي كدا ،،،،ابرار قالت ليها اها قالت ليك جابت شنووو ،،،قالت ليها قالو جابت ولد ،،،،ابرار قالت ليها ومالك قال شكلك اتغير مش قلتي هم م بهموك ،،،،.
مني قالت ليها اي قلتا وفعلآ م بهموني ،،،،ابرار قالت ليها نفسي اصدقك ياخ بس وشك بقول غير كدا ،،،منى قالت ليها والله م عندي نفس ابرر ليك ياخ يلا ماشه اعمل الغداء.
السودان بعد مرور 15 سنه ،،،وفي احد المستشفيات.
دكتورة روان دكتورة روان ،،،،خير ي دكتور سالم ،،،ممكن اتكلم معاك ،،،قالت ليهو لي اخر مره ي دكتور سالم انا قلتا ليك عارفة انت عايز تقول شنو ورددتا لي كلامي الف مره انا هسي م بفكر في زواج نفسي اتخصص اكتر واكتر في مجالي ،،،قال ليها زي م قلتا ليك انا مستعد اسفرك برا وتعملي تخصصات في مجالك مجال الاورام اكتر واكتر ،،،،قالت ليهو ماشي ي دكتور سالم بفكر في الموضوع وبرد ليك لاحقا عندي عملية اشوفك بعدين.
زي م عارفين المفاجئه الفوق ديك دي رواااان بت مني الكبيره درست وجابت موضوع كبير شديد ودخلت كلية الطب واتخصصت في جراحة الاورام الخبيثه ،،،وهي اليوم من اكبر الدكاترة في المستشفي الشغاله فيها برغم من صغر سنها بس الفي المستشفي كلها بشهد ليها بالكفاءه ،،،،ودكتور سالم عايزها ومنتظرها عندو سنه بس هي م مدياهو ريق حلو ،،،ولي اول مره تقول ليهو بفكر في الموضوع.
اما رهام
اتخرجت السنه  من كلية هندسة معمارية وشغاله في شركة كبيره وبتدخل كويس شديد ،،،،واخر وحده رميساء بتدرس محاسبه اخر ليها سنه.
نسسبتي سابقآ في السنين الاخيرة جاها شلل قعدت كم سنه واتوفت ،،،اما حامد م فكر يتزوج تاني ولا طلق منال وفضل معاها ومع ولدهم بكري ،،،،منال م خلت العمايل البتعملها وفعلآ فضلت تمشي لي الشيخ الوصفتو ليها صفاء لحدي م خلت حامد بقي م قلدر يستغني عنها ولا عن بكري ولدها ،،،،اما صفاء اتزوجت ليها واحد وبقت عايشه معاهو بعيد لانو كعب ومتحكم فيها وحرمها من منال وامها طبعآ اتوفت عندها عشره سنه ،،،صفاء جابت ولدين سمتهم مجدي ومصعب وخلت عميالها الزمان بتاعت التحريش ولا راجلها طلعها ليها من راسها م عارفة.
قاعدة في الهول وماسكه لي كباية قهوة وبشاهد لي في مسلسل ،،،،الباب ضرب لقيتها دي ابرار ،،،،حضنتها شديد علي وقلتا ليها اتفضلي عندي كم شهر م شفتها كانت مسافره في شغل ،،،ابرار قالت لي براك ،،،قلتا ليها اااي والله رهام وروان مع الشغل والمجنونه ديك مع الجامعة ،،،قالت لي ايوااا تعالي نتكلم ،،،قلتا ليها اااي والله مشتاقه ياخ اتكلم معاكي ،،،،خلي اعمل ليك قهوه بس واجيك ،،،،قالت لي طيب ،،،،عملتا القهوه وجيت قعدتا قالت لي تتذكري اليوم المات فيهو ابوي ،،،،قلتا ليها اااي والله ي ابرار م قادره انسي شكلو وهو بوصي فيني عشان اخلي بالي منك ومن بناتي وم قادرة انسي شكلو وهو المرض تعبو خلاص وناداني وقال لي ياهو ربنا باخد ليك حقك وحق امك مني ،،،،ابوي مع انو صح ظلمني لمن كنتا صغيره بس والله يوم واحد م حقدتا عليهو ،،،
ابرار قالت لي وانا برضو م قادره انسي زمن امي جاتني زمن طلعتا من السجن ورفضتا حتي اتفاهم معاها وتميت سنتين برفض امشي اشوفها لحدي م اليوم الحصل ليها فيهو الحادث داك وبقت تبكي ،،،انتي عارفة ي منى صح امي م ربتني تربية صح بس والله انا بحبها هي في النهاية امي ومتذكره لي اليوم زمن كانت بتبكي وتقول لي سامحيني ي ابرار ،،،،قلتا ليها انتي عارفه ي ابرار مع انو عمتي مريم دي الله ي حمها م شفتا يوم حلو معاها وانا صغيره بس والله م حصل كرهتها ،،،،قالت لي برضو عرفت غلطتها لمن خلاص حست انها ح تموت واعتزرت منك ،،،
مريم كانت مسافره هي واخوها الكبير من الخرطوم لي الابيض وفي الطريق حصل ليها حادث تمت كم يوم بس في المستشفي وبعد كده ربنا افتكرها،
قالتا ليها اااي والله كلامها متزكراهو كانو امس
مريم لمن جات تموت نادت لي منى وقالت ليها (افرحي ي بتي ربنا انتقم لي منك ربنا اخد حق كل دمعة انتي بكتيها وانتي صغيره وياهو الليله انا بطلب الموت وربنا م ناولني ليهو ،،،،عايزاك لما اموت تزكريني بلخير وم تقولي كان عندي عمه مرت ابو بتكرهني وتعذبني ،،،،وعايزاك تسامحي عمتك ممكن ربنا يغفر
لي وياخد روحي ويرحمني من الانا فيهو دا ،،، منى قالت ليها عافية ليك ي عمتي ربنا يشفيك وياخد بيدك وتقومي لي اولادك بالسلامة).
قلتا لي ابرار نحنا ديل ممكن نكون اكتر ناس اتحملو الالم بس ربنا نصفنا ،،،،ابرار قالت ليها اااي والله وخصوصآ انتي ربنا نصرك ووعدك بانك تخلي بناتك افضل بنات في الدنيا نفذتيهو وهسي بناتك بقن احسن من الاولاد بكتير ،،،،قالت ليها اااي خليتهم احسن بس بناتي دفعن تمن انو م يكون في راجل في حياتهن غالي ،،،،عارفات انو ابوهن اسمو حامد بس لليوم م متزكرات شكلو كيف ،،،وكل م اقول اتكلم ليهن عنو بقولن لي انتي امنا وابونا ابونا مات بس يكفي اسمو عن وجودو ،،،،وفعلا لليوم شايلات اسم حامد عبد الكريم وهن بنعتنو بالميت.
ابرار قالت ليها
تتذكري ي منى زمن ابوي مات مافي زول يصرف علينا عشان انا وناس روان نكملو تعليمنا والقرارات الاخدتيها عشان تخلينا نكمل ،،،،قلتا ليها وعمري م بنساها ،،،،انا اول شي اشتغلتا فراشه في المستشفي وبعد كدا فتحتا لي طبليه بقيت اقيف عليها بليل غير شغل الدكوه الحمراء والبيضاء البوزعها لي التجار ويديني اللمن اتحفرن من فقيع الفول انا م نسيت اي حاجه متذكره لمن اتخرجتي ورفضتي تتزوجي مع انو جاتك فرص زواج كويسه ومتذكره يومك القلتي لي م عايزه زواج لو م حالنا انعدل وبقينا انا وانتي نشتغل بيدينا ورجلينا عشان نكفي مصاريف دراسه روان ورهام ورميساء.
اي والله ومتذكره يوم تخريج روان من كلية الطب لمن اصرت الا تقول كلمة وجات لبستك الروب وقالت بتعتبر انك النجحتي اليوم واتخرجتي ،،،وقالت انو انتي ي منى كنتي ليها الام والاب ،،،،قالت ليها الحمد لله ي ابرار علي كل حال ،،،عندي ليك خبر حلو ،،، منى قالت ليها قولي ،،،،قالت ليها بديت اكتب عن قصتك من البداية ح اعملها رواية بس لسه م خلصت ،،،،منى حضنتها قالت ليها خبر حلو احسن زاتو كل الناس تتعلم تصبر وانو ااصبر دا حاجه حلوه شديد وهو مفتاح الفرج.
حامد كان نايم في سريرو بعد رجع من الشغل هو اتقدم في العمر شديد من زمن مني عرستو كان اكبر منها بمراحل ،،،،جاتو منال قالت ليهو انت ي حامد بقيت م بتجيب قروش كتيره وولدك دا السنه الجايه ممتحن ،،،،قال ليها عليك الله ي منال كفياك عوه انا تعبت خلاص وياهو البلقاها كلها بجيبها ليك ،،،،قالت ليهو سمح ي حامد سكتا بس شوف لينا طريقة نزيد بيها دخلنا دا شويه ،،،،قال ليها ي منال راعي ربنا فيني انا بقيت م بقدر مش كفاية بسوق لي عربية نهاري دا كلو وبليل لمن ارجع بلقي جسمي كلو مكسر وعضامي مهروسه ،،،،قالت ليهو ياهو وريتك اشتغل دوام ليل وقامت منو وبقت تنقنق وتقول كان اليتني م عرستك وخليتك لي منى تنبلي بيك عرستا لي راجل اكبر مني ورزق زي الناس م عندو.
بكري كان بتشاكل ليهو مع ولد اصحابو حرشوه هو ارجل منك اطعنو بس المهم م اهتم لحكاية انو لسه صغير علي الكلام دا والشله الاتلم عليها دي ممكن تجيب ليهو اجلو هم اصلآ كلهم م قدرو ،،،،بكري سمع كلام الاولاد وشال السكين وطعن بيها الولد وجري خلاهو ،،،،الناس اتلمت في ناس قالو شفنا ود حامد ود عبدالكريم طعن ود الناس دا ،،،،اتلمو الناس كلهم وجري علي بيت حامد لقوهو نايم في عنقريبو قالو ليه ي حامد ولدك وين ،،،،قال ليهم م عارفو والله جي من المدرسة هسي ومشي يلعب مع صحبانو ،،،،قال ليهو ي حامد ولدك طعن ود احمد عمر وهسي الولد في ناس واقفين فيهو والناس اتصلو لي الاسعاف والشرطة احسن لو ولدك داسيهو تطلعو ،،،،قال ليهم والله م جاني ومنال مرقت تولول في الشارع وشي عياط وشي زريخ ،،،،الشرطة جات وبقو يفتشو في بكري ،،،،والولد نقلوهو المستشفي ،،،،قبل م يصل المستشفي مات قالو الطعنه جاتو في القلب مباشر ،،،،وهنا الشرطة لسه م لقو بكري ،،،،ااشرطة ساقت حامد وقالت ليهو انت ح تكون في الضمانه لحدي م نلقي ولدك او يسلم نفسو ،،،،.
مضي كم يوم
وبكري م ظهر وحامد في السجن وحالتو سات شديد من حسرتو علي نفسو واولادو ،،،بس ياداب ضميرو بدا يظهر وظهر ليهو دا من الظلم الكان بعملو لي منى وبناتو قبيل ،،،،قال من اطلع من السجن لازم افتش علي مني وبناتها واعتزر منها اصلآ العمر م معروف باقي فيهو كم ومنى من رحلت من حلة ابوها من 15 سنه م عارف عنها شي بس سوسن الوحيدة الممكن تعرف مكاناتها لانها صحبتها وممكن توصلني بيها ،،،،بعد 5 يوم من البحث المتواصل لقو بكري كان متدسي ليهو في بيت ببنو فيهو ياداب واصحابو كان بودو ليهو الاكل والشراب ،،،،منال من الصدمة اتشلت وقعدت في السرير ،،،،بكري دخل السجن وحامد طلع من السجن ،،،،منال م لقت زول عشان يقعد جنبها ويمارضها وحامد م بقدر يشيل ويخت ويمشي يشتغل ،،،،ولي اول مره تنزل دمعة حرقة من عيونها دمعة جاده وفكرت في انها م قامت م عملت شي سمح في حياتها ود عقاب من ربنا علي العملتو جاراتها بس بستحسنن عليها.
حامد مشي علي بيت سوسن لقاها كانت بتصلي ،،،،قال ليها ي سوسن انا الليله جيت قاصدك في طلب ولازم تلبيني ،،،،قالت ليهو خير ي حامد داير شنو ،،،،قال ليها دا

انا اسمي منى  متزوجه لي 10 سنين وعندي 3 بنات ،،،،راجلي كان م راضي بقسمة انو كل الخلفه بتاعتو تكون بنات ،،،كان دائمآ بجرحني بالكلام وفي اصغر الأمور بهددني انو ممكن يتزوج علي في اي لحظة ،،،،تعبته من تهديدو لي بالزوج ،،،ربنا بقسم لزول م نحنا البنختار قسمتنا بيدنا ،،،والا كان غيرنا كتير من اقدارنا.
عندي جارتي اسمها سوسن ،،، بحكي ليها اي شي عن حياتي وكيف راجلي بهددني بالزواج وهي ماشاء الله مرة سمحة وقويه ومجيها شديد يعني م بتخلي راجله يعاين برا البيت لو اكتشفت اي حاجة خطأ في حياة راجله او اولاده بتدخل وتحلها بسرعة قبل م الأمور تطور وم تقدر تسيطر عليها بجد انا نفسي اكون زيها ،،،،نفسي اكون واثقة من نفسي بس كيف؟! قالت لي انتي ي منى شكلك م واخده بالك من نفسك شوفي شكلك دا الحنه من اظفرك طلعت قومي قومي اولع ليك الحفره تاخدي ليك بوخه.
قلتا ليها لا ي سوسن م جاي علي بالي هسي اي حاجه ولا اي بوخه.
قالت لي انا لو خليتك والله راجلك دا ينفذ تهديدو ليك ضحي يلا قومي شوفي اولادك وتعالي تلقي الحفره مولعه.
طلعتا مشيت البيت بجد م كان عندي نفس لي اي حاجة اني اخت حنه او اعمل دخان عشان الراجل دا طمم بطني من كل شي ،،،في النهاية انا ابوي اتخلص مني بسهولة لما م كنتا عايزة اتزوج حامد راجلي دا هددني ي اتزوجو ي اطلع ليهو من البيت حقو وهو م ابوي ولا بعرفني ،،،،انا م عندي اخوات بنات وامي اتوفت وانا صغيره ،،،وربتني مرة ابوي يعني معاملة كعبة شديد ،،،،غير الضرب وكانت بتحرش ابوي علي ،،،،وفي النهاية قالت ليهو لو م عرسته لبتك دي بتجيب ليك العار ،،،،واتحججت بود الجيران قالت انا دائمآ بمشي اشوفو وبتلقاني واقفه معاهو في زمن متاخر ،،،،انا كنتا بقول لي ابوي انو الشي دا م حاصل ،،،،بس مرة ابوي بتعمل ليها دموع تماسيح قدام ابوي وبكدا ابوي بصدقه.
لما شفته كده كده قعدت البيت م بلقي منها غير العذاب والتعب رضيت اتزوج حامد ،،،،كان بعاملني كويس في السنه الأولي من زواجنا بس بعد كده كل شي اتغير تريجيآ ودا حصل بعد جبته ليهو البت الأولي ،،،،م جا بارك لي اصلآ قال لي انا كان نفسي في ولد وانتي جبتي البت ،،،،اتحملته كل دا وسكته ،،،،زمن السمايه بعد تعب بعدين رضا يسمي لي وبحاجات بسيطة لما حصلت لي فضيحة مع الجارات ،،،،بس اعمل شنو بجد مافي في يدي شي ،،،،،لما جبته بتي التانية اسبوع م جا البيت ولما جا م فكر يحمدل لي السلامة قال لي شكلي م بتهنا منك بولد نهائي ،،،،نسيبتي قالت ليهو عرس احسن ليك لانو المره دي شكلها شوم وم بتجيب اولاد ،،،هو كان راضي بكلام امو بس م كان عندو قروش عشان يعرس بيهم ،،،،بعد كده جبته بتي الاخيره ونفس الروتين البحصل زي كل مره ،،،،نسيبتي قالت لي ولده سوق بناتك وشوف ليك بيت تقعد فيهو ،،،،واتبلت علي وقالت انا برد ليها وم بشتغل في البيت وكلام كتير من النوع دا ،،،،راجلي يصقع يدنقر اجر لي جمب ناس سوسن دي ومن هنا بدت مرحلة عذابي ،،،،اولادي لو فطرو م بلقوا غداء ولا اتغدوا م بلقوا يتعشوا ،،،،هو  سايق حافلة لي واحد قريبو ،،،،وانا متاكدة انو شغال كويس بس بجي اخر اليوم يقعد يتزهج ويقول انو الشغل بقي كعب وانو م لاقي قروش.
مشيت البيت لقيت بناتي بلعبو وسخوا لي الأرض ،،،،المهم كنسته المكان ورفعته الحاجات وناديت لبتي الكبيرة مثاني قلتا ليها م توسخوا لي تاني والعبي مع اخواتك بعيد من هنا ،،،،قالت لي سمح خليتهم يلعبوا قلتا امشي لي سوسن واجي اذاكر ليهن عشان امتحاناتهن قريب ،،،،.
مشيت بيت سوسن لقيت الحفره ولعت ،،،سوسن قالت لي انتظرتك من قبيل ياخ الحطب اتبخر ساي ،،،،قلتا ليها كان تقعدي لحدي م اجي ،،،،قالت لي لا بعدين بعد تقومي بقعد اصلآ انا م عايزة كتير عشان قبيل الصباح كنتا مولعها برضو ،،،،قلتا ليها بختك والله ،،،المهم بقيت اتدخن ونتونس لحدي م قنعته بجد الدخان شال حلو شديد ،،،،ياحليلي زاتي م متزكره اخر مره قعدته في الحفره بتين ،،،،سوسن قالت لي انا لو كنتا مكان راجلك كان عرسته فيك زمان ،،،،قلتا ليها كيف الكلام دا ،،،،قالت لي لا عرفنك مره لا راجل ياخ تعالي كل يوم ادخني معاي ،،،،قلتا ليها م عايزة اكلفك ساي ،،،،قالت لي انتي عبيطة ولا شنو ،،،،نحنا اخوات ياعبيطة مافي تكاليف بيناتنا ،،،،قلتا ليها ان شاء الله ،،،،قاعدين كده راجله جا ،،،،سلم لينا ومشي غرفتوا قلتا ليها هوي يلا انا ماشه لي بناتي وانتي راجلك جا ،،،،قالت لي دقيقة اسي بجيك ،،،،قلتا ليها طيب م تتاخري لانو الراجل يستاهل ياخد راحة في بيتو,,, ضحكت قالت لي والله انتي طيبتك دي م شفته زيها ،،،مشت وجات شايله حاجات في كيس قالت لي اديهم لي ناس مثاني قولي ليهم من خالتهم سوسن ،،،،اتشكرتها وطلعته من البيت.
وبقيت اتخيل في الفرق البيني وبين سوسن بجد الفرق كبير شديد انا م عايزة احسدها لانها بتتساهل كل خير ،،،،بس بجد ربنا مخلي في فرق بينا الناس ،،،طيب كان ح يحصل شنو لو كان حامد زي الرجال العديلين ديل بخاف علي بيتوه ومرتوه وبناتوه ،،،،بناتو م
بحبوا يقعدو جنبوا عشان بنهرهم وبضربهم ،،،،مره بتي المتوسطة ديك الا الجيران لمو بعدين مسكوها منو ،،،،.
المهم
قلتا الليله مع البوخه دي استغل الفرصة احتمال اطلع منو بعود نافع ،،،،،شفته لي باقي خمره اتخمرته واتكبرته ورجيتو قلتا يجي ،،،،جا بتزفت من الباب بس برضو ابتسمته في وشو ،،،،جبته ليهو موية شرب ودخلته ليهو موية الحمام ،،،،وجيت قعدته في كرسي قدامو ،،،،افتكرتو لما يشوف الدخان من بعد زمن يتبسط او يسمعني كلمة حلوه ،،،،بس وحياتكم ولا نظرة ساي م عبرني بيها ،،،،خليتو طلع من الحمام ختيت ليهو الأكل اكل وبعد كده الشاي ،،،،بس الحاجة الحلوه انو الليله م فتح خشمو وشتمني نهائي.
اول كان
ياشوم
ي وجه النحس
😂😂😂
وكلمات تاني كتيرة.
المهم
قلتا ليه يومك كان كيف الليله ،،،،قال لي كويس ،،،،قلتا ليهو لقيت مشاوير ،،،،قال لي اي كم مشوار ،،،،واتخيلوا طلع لي كم بس 150 جنيه مسكتهم وقلتا بكره اعملي بيهم الأكل لبناتك احسن م يقعدنا بدون أكل ،،،،مشيت ختيتهم جوا وجيت ،،،،
شويه كده التلفون اتصل اظنها دي نسيبتي
م عرفتها قالت ليهو شنو ،،،،رد ليها اااي ي امي بكره الجمعة قالت اخدت لينا موعد مع اهلها ،،،،قلبي عمل شح م يكون الفي بالي بس.
انتهي من الكلام مع امو وعاين لي ،،،،قلتا ليهو خير في حاجة عمتي كانت دايره حاجه ؟!
قال لي انتي حيوانه من بتين بتساليني منو المتصل لي ولا عايز شنووو ،،،،قلتا ليهو مجرد سؤال ولو انا كنتا عارفة بزعلك م كان سالتك ،،،،قام بقي يجدع في الحاجات الجنبو لحدي م البنات خافوه وطلع.
مشيت مسكته بناتي علي وبقيت ابكي معاهم شويه كده مسحته ليهم دموعهم ختيت ليهم اتعشوا ودخلتهم عشان ينوموا ،،،،رفعته الحاجات الأتكشحت ونضفته ،،،مشيت اتوضيت وجيت صليت العشاء ومسكته مصحفي قريت كده لما حسيت اني نعسته ،،،،ولسه صاحبكم م جا والله ولا اشتغلته بيهو ،،،،نمته وصحيت الصباح من ال150 جبته لي بناتي زلابيه وبسكويت شربوا بيهم الشاي واديت اي واحده عشره جنيه في يدها ،،،،وطلعوا المدرسة مبسوطين اتبسطه لفرحتهم ،،،،نضفته بيتي وغسلته عدتي وقعدته ،،،،شوويه كده سوسن جاتني قالت لي اها الحصل امس شنو ،،،،قلتا ليها لا شي يزكر ياهو ك العاده ضيق وزفيت بس وحاتك ولا يهمني تاني ،،،،قالت لي بالضبط انتي راجلك دا مدياهو اكتر من حقوه عشان كده شايف نفسو عليك ،،،،قلتا ليها اصلآ م هاميني تاني يعمل العايز يعملوه ،،،،قالت لي الله يعينك بس.
بناتي جن من المدرسة لقن الغداء جاهز اكلن ومشن قالن عندهن صحبتهن دايرات يلعبن معاها ،،،،قلتا ليهن امشن لكن م تتأخرن ،،،مثاني قالت لي سمح وساقت اخواتها وطلعت ،،،،قلتا دي فرصتي اخد لي غمده كده ارتاح شويه ،،،،بس صاحبكم جا بطقع سلام م سلم علي خشه استحمه ولبس احسن ملابس عندو وقال لي هوي ي وليه انا ماشي اخطب......

